qundao/data-zh-poetry huggingface dataset:
团扇歌二首·其一
作者：谢芳姿
朝代：魏晋

白团扇。辛苦五流连。是郎眼所见。
团扇歌二首·其二
作者：谢芳姿
朝代：魏晋

白团扇。憔悴非昔容。羞与郎相见。
咏雪联句
作者：谢道韫
朝代：魏晋

白雪纷纷何所似。撒盐空中差可拟。未若柳絮因风起。
拟嵇中散咏松诗
作者：谢道韫
朝代：魏晋

遥望山上松，隆冬不能凋。愿想游不憩，瞻彼万仞条。腾跃未能升，顿足俟王乔。时哉不我与，大运所飘遥。
泰山吟
作者：谢道韫
朝代：魏晋

峨峨东岳高，秀极冲青天。岩中间虚宇，寂寞幽以玄。非工复非匠，云构发自然。器象尔何物，遂令我屡迁。逝将宅斯宇，可以尽天年。
泰山吟
作者：谢道韫
朝代：魏晋
体裁：诗

峨峨东岳高，秀极冲青天。
岩中间虚宇，寂寞幽以玄。
非工复非匠，云构发自然。
器象尔何物？遂令我屡迁。
逝将宅斯宇，可以尽天年。
嘲吴群臣
作者：费祎
朝代：魏晋

凤皇来翔，骐驎吐哺。驴骡无知，伏食如故。
赋得夹池修竹诗
作者：贺循
朝代：魏晋
体裁：古风

绿竹影参差，葳蕤带曲池。逢秋叶不落，经寒色讵移。来风韵晚径，集凤动春枝。所欣高蹈客，未待伶伦吹。
赋得庭中有奇树诗
作者：贺循
朝代：魏晋
体裁：古风

三春节物始芳菲，游丝细草动春晖。香风飘舞花间度，好鸟和鸣枝上飞。临池间竹偏增绿，依阶映雪纷如玉。温室庭前竟不言，鼓吹楼中能作曲。曾闻远别旧难思，攀折会取赠佳期。长条本自堪为带，密叶由来好作帷。星稀汉转月轮明，徘徊夜鹊屡相惊。欲识幽人兰杜径，山窗芳桂复丛生。
与妻李夫人联句
作者：贾充
朝代：魏晋

室中是阿谁，叹息声正悲。叹息亦何为，但恐大义亏。大义同胶漆，匪石心不移。人谁不虑终，日月有合离。我心子所达，子心我所知。若能不食言，与君同所宜。
琴歌
作者：赵整
朝代：魏晋

阿得脂。阿得脂。博劳旧父是仇绥。尾长翼短不能飞。远徙种人留鲜卑。一旦缓急语阿谁。
讽谏诗二首
作者：赵整
朝代：魏晋

昔闻孟津河，千里作一曲。此水本自清，是谁搅令浊。北园有一树，布叶垂重阴。外虽饶棘刺，内实有赤心。
讽谏诗二首·其一
作者：赵整
朝代：魏晋

昔闻孟津河，千里作一曲。此水本自清，是谁搅令浊。
讽谏诗二首·其二
作者：赵整
朝代：魏晋

北园有一树，布叶垂重阴。外虽饶棘刺，内实有赤心。
谏歌
作者：赵整
朝代：魏晋

不见雀来入燕室。但见浮云蔽白日。
酒德歌
作者：赵整
朝代：魏晋

地列酒泉，天垂酒池。杜康妙识，仪狄先知。纣丧殷邦，桀倾夏国。由此言之，前危后则。
酒德歌
作者：赵整
朝代：魏晋

获黍西秦，采麦东齐。春封夏发，鼻纳心迷。
归风送远操
作者：赵飞燕
朝代：魏晋
体裁：古风

凉风起兮天陨霜。怀君子兮渺难望。感予心兮多慨慷。
赠皇甫谧诗
作者：辛旷
朝代：魏晋

颙颙朝士，亦孔其依。莫不迟想，载渴载饥。我弓我旄，礼亦无违。企望高冈，来仪来归。其归伊何，与帝同心。明明天子，如日之临。临照四方，探颐幽深。山无逸民，水无潜鳞。爰彼九皋，克量德音。茂哉先生，皇实是钦。
元正诗
作者：辛萧
朝代：魏晋

元正启令节，嘉庆肇自兹。咸奏万年觞，小大同悦熙。
赠吴处玄诗
作者：邯郸淳
朝代：魏晋

我受上命，来随临菑。与君子处，曾未盈期。见召本朝，驾言趣期。群子重离，首命于时。饯我路隅，赠我嘉辞。既受德音，敢不答之。余惟薄德，既局且鄙。见养贤侯，于今四祀。既庇西伯，永誓没齿。今也被命，义在不俟。瞻恋我侯，又慕君子。行道迟迟，体逝情止。岂无好爵，惧不我与。圣主受命，千载一遇。攀龙附凤，必在初举。行矣去矣，别易会难。自强不息，人谁获安。愿子大夫，勉篑成山。天休方至，万福尔臻。
游仙诗
作者：邹湛
朝代：魏晋

潜颖隐九泉，女萝缘高松。紫芝列红敷，丹泉激阳渎。
答陆士龙诗四首·中陵
作者：郑丰
朝代：魏晋

瞻彼中陵，兰蕙猗猗。显允君子，乐且有仪。沈仁育物，玄聪镜机。德充闱庭，名逸南畿。祁祁俊乂，言酌言依。鼓钟于宫，百里震声。亹亹令问，归我伟贞。厥振伊何，骏奔以惊。厥问伊何，民胥以宁。有鹤在阴，非子谁鸣。我有好爵，非子孰盈。潜龙遁初，有凤戢翚。王猷未泰，彝伦错违。皋门重管，资尔启扉。庶绩逌斁，非尔焉绥。翼翼京宇，尔瞻尔睎。民之胥望，如渴如饥。德音来惠，覆玩三周。沈润渊洞，逸藻云浮。结心所亲，曷变曷渝。路隔津梁，一韦限殊。终朝之思，三秋是逾。爱而不见，兴言踟蹰。
答陆士龙诗四首·中陵
作者：郑丰
朝代：魏晋
体裁：四言诗

瞻彼中陵，兰蕙猗猗。显允君子，乐且有仪。沈仁育物，玄聪镜机。德充闱庭，名逸南畿。祁祁俊乂，言酌言依。（一章）鼓钟于宫，百里震声。亹亹令问，归我伟贞。厥振伊何，骏奔以惊。厥问伊何，民胥以宁。有鹤在阴，非子谁鸣。我有好爵，非子孰盈。（二章）潜龙遁初，有凤戢翚。王猷未泰，彝伦错违。皋门重管，资尔启扉。庶绩逌斁，非尔焉绥。翼翼京宇，尔瞻尔睎。民之胥望，如渴如饥。（三章）德音来惠，覆玩三周。沈润渊洞，逸藻云浮。结心所亲，曷变曷渝。路隔津梁，一韦限殊。终朝之思，三秋是逾。爱而不见，兴言踟蹰。（四章）
答陆士龙诗四首·兰林
作者：郑丰
朝代：魏晋

瞻彼兰林，有翘其秀。有斐君子，邦之硕茂。厥德伊何，固天攸授。如川之源，如山之富。回流清渊，启襟开袖。缙绅晞风，民用胥附。猗猗硕人，如玉如金。浚其明哲，克广德心。习习凯风，吹我棘林。飞鸮萃止，允怀好音。悠悠征徒，輶德鲜任。嗟我猗人，实味实耽。在昔延州，鹄鸣江涯。今我陆子，旷世继奇。身乖千载，德音并驰。渐鸿遵渚，宛其羽仪。安得高风，腾翮天池。飞龙蜿蜒，山谷气翳。猛虎啸吟，清风高厉。情同来感，数乖身逝。夷鲍齐欢，专名故世。恺悌君子，民之攸暨。咨予遘时，千载同爱。垂陇之会，匪诗不宣。嗟我怀人，斯恩殷勤。德音来讯，有蔚其文。趯趯儳免，匪迹不存。诚在心德，爱结忘言。
答陆士龙诗四首·兰林
作者：郑丰
朝代：魏晋
体裁：四言诗

瞻彼兰林，有翘其秀。有斐君子，邦之硕茂。厥德伊何，固天攸授。如川之源，如山之富。回流清渊，启襟开袖。缙绅晞风，民用胥附。（一章）猗猗硕人，如玉如金。浚其明哲，克广德心。习习凯风，吹我棘林。飞鸮萃止，允怀好音。悠悠征徒，輶德鲜任。嗟我猗人，实味实耽。（二章）在昔延州，鹄鸣江涯。今我陆子，旷世继奇。身乖千载，德音并驰。渐鸿遵渚，宛其羽仪。安得高风，腾翮天池。（三章）飞龙蜿蜒，山谷气翳。猛虎啸吟，清风高厉。情同来感，数乖身逝。夷鲍齐欢，专名故世。恺悌君子，民之攸暨。咨予遘时，千载同爱。（四章）垂陇之会，匪诗不宣。嗟我怀人，斯恩殷勤。德音来讯，有蔚其文。趯趯儳免，匪迹不存。诚在心德，爱结忘言。（五章）
答陆士龙诗四首·南山
作者：郑丰
朝代：魏晋

陟彼南山，言采其萧。乐只君子，邦家之翘。克茂厥猷，至道是收。耽道以俭，广爱以周。嗟我怀人，永好千秋。适彼江潭，言钓其鱮。有美硕人，自公退处。羔裘逍遥，輶德是举。白驹遁时，世事孰与。思我猗人，寘之晋序。有客信宿，独寐寤语。天高地卑，玄黄烟煴。人道交泰，自昔先民。耽文合好，辅德与仁。管叔罕侨，旷世鲜邻。修组绝结，玄弁生尘。咨我与子，遘会当身。琴瑟在御，永爱缠绵。瞻彼江澳，言咏其潭。所谓伊人，在川之阴。养和以泰，乐道之潜。锦衣尚絅，至乐是耽。兴言永思，系怀所钦。爱而不见，独寐寤吟。诗以言志，先民是经。乃惠嘉讯，德音惟馨。钦咏繁藻，永结中情。华文伤实，世士所营。达人神化，反之混冥。交弃其数，言取其诚。思与哲人，独宝其贞。
答陆士龙诗四首·南山
作者：郑丰
朝代：魏晋
体裁：四言诗

陟彼南山，言采其萧。乐只君子，邦家之翘。克茂厥猷，至道是收。耽道以俭，广爱以周。嗟我怀人，永好千秋。（一章）适彼江潭，言钓其鱮。有美硕人，自公退处。羔裘逍遥，輶德是举。白驹遁时，世事孰与。思我猗人，寘之晋序。有客信宿，独寐寤语。（二章）天高地卑，玄黄烟煴。人道交泰，自昔先民。耽文合好，辅德与仁。管叔罕侨，旷世鲜邻。修组绝结，玄弁生尘。咨我与子，遘会当身。琴瑟在御，永爱缠绵。（三章）瞻彼江澳，言咏其潭。所谓伊人，在川之阴。养和以泰，乐道之潜。锦衣尚絅，至乐是耽。兴言永思，系怀所钦。爱而不见，独寐寤吟。（四章）诗以言志，先民是经。乃惠嘉讯，德音惟馨。钦咏繁藻，永结中情。华文伤实，世士所营。达人神化，反之混冥。交弃其数，言取其诚。思与哲人，独宝其贞。（五章）
答陆士龙诗四首·鸳鸯
作者：郑丰
朝代：魏晋

鸳鸯于飞，在江之浚。和音交畅，拊翼双起。朝游兰池，夕宿兰沚。清风翕习，扇彼兰茝。凌云高厉，载翔载止。鸳鸯于飞，载飞载吟。有郁浚薮，实惟桂林。芳条高茂，华繁垂阴。爰翱爰翔，爰甜其南。有馥其芬，协我好音。鸳鸯于飞，乘云高翔。有嘤其友，戢翼未翔。澹淡素波，容与趋倡。虽曰戢止，和音远扬。我有好爵，与子偕尝。鸳鸯于飞，徘徊翩翻。载颉载颃，顾侣鸣群。有郁兰皋，冽彼清源。驾言游之，聊乐我云。思与佳人，齐欢顺川。鸳鸯于飞，或矫或游。习习谷风，扇彼清流。春草扬翘，鼋鱼沉浮。感物兴想，我心长忧。谁谓河广，曾不容舟。企予望之，搔首踟蹰。鸳鸯于飞，载和其鸣。怀尔好音，寘我中情。人亦有言，心得遗形。授我木瓜，报尔瑶琼。匪系曰报，永好千龄。
答陆士龙诗四首·鸳鸯·其一
作者：郑丰
朝代：魏晋

鸳鸯于飞，在江之浚。和音交畅，拊翼双起。朝游兰池，夕宿兰沚。清风翕习，扇彼兰茝。凌云高厉，载翔载止。
答陆士龙诗四首·鸳鸯·其三
作者：郑丰
朝代：魏晋

鸳鸯于飞，乘云高翔。有嘤其友，戢翼未翔。澹淡素波，容与趋倡。虽曰戢止，和音远扬。我有好爵，与子偕尝。鸳鸯于飞，徘徊翩翻。载颉载颃，顾侣鸣群。有郁兰皋，冽彼清源。驾言游之，聊乐我云。思与佳人，齐欢顺川。
答陆士龙诗四首·鸳鸯·其二
作者：郑丰
朝代：魏晋

鸳鸯于飞，载飞载吟。有郁浚薮，实惟桂林。芳条高茂，华繁垂阴。爰翱爰翔，爰甜其南。有馥其芬，协我好音。
答陆士龙诗四首·鸳鸯·其五
作者：郑丰
朝代：魏晋

鸳鸯于飞，载和其鸣。怀尔好音，寘我中情。人亦有言，心得遗形。授我木瓜，报尔瑶琼。匪系曰报，永好千龄。
答陆士龙诗四首·鸳鸯·其四
作者：郑丰
朝代：魏晋

鸳鸯于飞，或矫或游。习习谷风，扇彼清流。春草扬翘，鼋鱼沉浮。感物兴想，我心长忧。谁谓河广，曾不容舟。企予望之，搔首踟蹰。
兰亭诗
作者：郗昙
朝代：魏晋

温风起东谷，和气振柔条。端坐兴远想，薄言游近郊。
答傅郎诗
作者：郗超
朝代：魏晋

森森群像，妙归玄同。原始无滞，孰云质通。悟之斯朗，执焉则封。器乖吹万，理贯一空。昔在总角，有怀大方。虽乏超诣，性不比常。奇趣感心，虚飙流芳。始自践迹，遂登慧场。迹以化形，慧以通神。时欤运欤，遘兹渊人。澄源岭本，启此归津。投契凯入，挥刃擢新。发悟虽迹，反观已陈。暧暧末叶，运钟交丧。绵绵虚宗，千载靡畅。谁能慜中，仰谐冥匠。并辔一方，明心绝向。明向若易。潜行谅深。时惟同得。婉转嘿寻。望关启扉，披帷解衿。情兴未足。祈我冲箴。冲箴之往，岂伊璠玙。通无不畅，分靡不劬。何以融之，本际已无。即心既尽，触族自虚。
答傅郎诗
作者：郗超
朝代：魏晋
体裁：四言诗

森森群像，妙归玄同。原始无滞，孰云质通。悟之斯朗，执焉则封。器乖吹万，理贯一空。（一章）昔在总角，有怀大方。虽乏超诣，性不比常。奇趣感心，虚飙流芳。始自践迹，遂登慧场。（二章）迹以化形，慧以通神。时欤运欤，遘兹渊人。澄源岭本，启此归津。投契凯入，挥刃擢新。发悟虽迹，反观已陈。（三章）暧暧末叶，运钟交丧。绵绵虚宗，千载靡畅。谁能慜中，仰谐冥匠。并辔一方，明心绝向。（四章）明向若易。潜行谅深。时惟同得。婉转嘿寻。望关启扉，披帷解衿。情兴未足。祈我冲箴。（五章）冲箴之往，岂伊璠玙。通无不畅，分靡不劬。何以融之，本际已无。即心既尽，触族自虚。（六章）
从弟别诗
作者：郭愔
朝代：魏晋

乖索易永久，寻离觉月促。辽落隔修途，窈窕阂丘谷。
百舌鸟诗
作者：郭愔
朝代：魏晋

百舌鸣高树，弄音无常则。借问声何烦，末俗不尚嘿。
金雄诗
作者：郭文
朝代：魏晋

大火有心水抱之。悠悠百年是其时。
金雌诗
作者：郭文
朝代：魏晋

云出而两渐欲举。短如之何乃相岨。交哉乱也当何所。唯有隐岩殖禾黍。西南之朋困桓父。
答傅咸诗
作者：郭泰机
朝代：魏晋

皦皦白素丝，织为寒女衣。寒女虽妙巧，不得秉杼机。天寒知运速，况复雁南飞。衣工秉刀尺，弃我忽若遗。人不取诸身，世事焉所希。况复已朝餐，曷由知我饥。
竹扇铭
作者：郭清
朝代：魏晋

器由造制，用必以宜。擢秀翠林，拟象灵羲。清飘来集，炎景回施。动静非我，与时推移。
与王使君诗五首·其一
作者：郭璞
朝代：魏晋

道有亏盈，运亦凌替。茫茫百六，孰知其弊。蠢蠢中华，遘此虐戾。遗黎其咨，天未忘惠。云谁之眷，在我命代。
与王使君诗五首·其三
作者：郭璞
朝代：魏晋

怀远以文，济难以略。光赞岳谟，折冲帷幕。凋华振彩，坠景增灼。穆其德风，休声有邈。方恢神邑，天衢再廓。
与王使君诗五首·其五
作者：郭璞
朝代：魏晋

靡竭匪浚，靡颓匪隆。持贵以降，挹满以冲。迈德遗功，于盛思终。愿林之蔼，乐岱之崇。永观玉振，长赖英风。
与王使君诗五首·其四
作者：郭璞
朝代：魏晋

遭蒙之吝，在我幽人。绝志云肆，如彼涔鳞。灵荫谬垂，跃我龙津。翘情明规，怀德鉴神。虽赖暂盼，永愧其尘。
九尾狐赞
作者：郭璞
朝代：魏晋

青丘奇兽，九尾之狐。有道翔见，出则衔书。作瑞周文，以标灵符。
女祭女戚
作者：郭璞
朝代：魏晋
体裁：四言诗

彼姝者子，谁氏二女。曷为水间，操鱼持俎。厥俪安在，离群逸处。
尺蠖
作者：郭璞
朝代：魏晋

贵有可贱，贱有可珍。嗟兹尺蠖，体此屈伸。论配龙蛇，见叹圣人。
幽思篇
作者：郭璞
朝代：魏晋

林无静树，川无停流。
春
作者：郭璞
朝代：魏晋

青阳畅和气，谷风穆以温。英茝晔林会，昆虫咸启门。高台临迅流，四坐列王孙。羽盖停云阴，翠郁映玉樽。
椒赞
作者：郭璞
朝代：魏晋

椒之灌植，实繁有榛。薰林烈薄，馞其芬辛。服之不已，洞见通神。
橐驼
作者：郭璞
朝代：魏晋

驼惟奇畜，肉鞍是被。迅鹜流沙，显功绝地。潜识泉源，微乎其智。
比目鱼
作者：郭璞
朝代：魏晋

比目之鳞，别号王馀。虽有二片，实则一鱼。协不能密，离不为疏。
比翼鸟赞
作者：郭璞
朝代：魏晋

鸟有鹣鹣，似凫青赤。虽云一质，气同体隔。延颈离鸣，翻能合翮。
比肩兽赞
作者：郭璞
朝代：魏晋

蟨与駏虚，乍兔乍鼠。长短相济，彼我俱举。有若自然，同心共膂。
游仙诗十九首
作者：郭璞
朝代：魏晋

京华游侠窟，山林隐遁栖。朱门何足荣，未若托蓬莱。临源挹清波，陵冈掇丹荑。灵溪可潜盘，安事登云梯。漆园有傲吏，莱氏有逸妻。进则保龙见，退为触藩羝。高蹈风尘下，长揖谢夷齐。青溪千余仞，中有一道士。云生梁栋间，风出窗户里。借问此何谁，云是鬼谷子。翘迹企颖阳，临河思洗耳。阊阖西南来，潜波涣鳞起。灵妃顾我笑，粲然启玉齿。蹇修时不存，要之将谁使。翡翠戏兰苕，容色更相鲜。绿萝结高林，蒙笼盖一山。中有冥寂士，静啸抚清弦。放情凌霄外，嚼蕊挹飞泉。赤松临上游，驾鸿乘紫烟。左挹浮丘袖，右拍洪崖肩。借问蜉蝣辈，宁知龟鹤年。六龙安可顿，运流有代谢。时变感人思，已秋复愿夏。淮海变微禽，吾生独不化。虽欲腾丹溪，云螭非我驾。愧无鲁阳德，回日向三舍。临川哀年迈，抚心独悲咤。逸翮思拂霄，迅足羡远游。清源无增澜，安得运吞舟。圭璋虽特达，明月难闇投。潜颖怨清阳，陵苕哀素秋。悲来恻丹心，零泪缘缨流。杂县寓鲁门，风暖将为灾。吞舟涌海底，高浪驾蓬莱。神仙排云出，但见金银台。陵阳挹丹溜，容成挥玉杯。姮娥扬妙音，洪崖颔其颐。升降随长烟，飘飖戏九垓。奇龄迈五龙，千岁方婴孩。燕昭无灵气，汉武非仙才。晦朔如循环，月盈已复魄。蓐收清西陆，朱羲将由白。寒露拂陵苕，女萝辞松柏。蕣荣不终朝，蜉蝣岂见夕。圆丘有奇章，钟山出灵液。王孙列八珍，安期炼五石。长揖当途人，去来山林客。旸谷吐灵曜，扶桑森千丈。朱霞升东山，朝日何晃朗。回风流曲棂，幽室发逸响。悠然心永怀，眇尔自遐想。仰思举云翼，延首矫玉掌。啸傲遗世罗，纵情在独往。明道虽若昧，其中有妙象。希贤宜励德，羡鱼当结网。采药游名山，将以救年颓。呼吸玉滋液，妙气盈胸怀。登仙抚龙驷，迅驾乘奔雷。鳞裳逐电曜，云盖随风回。手顿羲和辔，足蹈阊阖开。东海犹蹄涔，昆仑蝼蚁堆。遐邈冥茫中，俯视令人哀。璇台冠昆岭，西海滨招摇。琼林笼藻映，碧树疏英翘。丹泉溧朱沫，黑水鼓玄涛。寻仙万余日，今乃见子乔。振发睎翠霞，解褐礼绛霄。总辔临少广，盘虬舞云轺。永偕帝乡侣，千龄共逍遥。吐纳致真和，一朝忽灵蜕。飘然凌太清，眇尔景长灭。纵酒蒙汜滨，结驾寻木末。翘手攀金梯，飞步登玉阙。左顾拥方目，右眷极朱发。四渎流如泪，五岳罗若垤。寻我青云友，永与时人绝。静叹亦何念，悲此妙龄逝。在世无千月，命如秋叶蒂。兰生蓬芭间，荣曜常幽翳。登岳采五芝，涉涧将六草。散发荡玄溜，终年不华皓。放浪林泽外，被发师岩穴。髣髴若士姿，梦想游列？。翘首望太清，朝云无增景。虽欲思灵化，龙津未易上。安见山林士，拥膝对岩蹲。啸嗷遗俗罗，得此生。
游仙诗十九首·其一
作者：郭璞
朝代：魏晋

京华游侠窟，山林隐遁栖。朱门何足荣，未若托蓬莱。临源挹清波，陵冈掇丹荑。灵溪可潜盘，安事登云梯。漆园有傲吏，莱氏有逸妻。进则保龙见，退为触藩羝。高蹈风尘下，长揖谢夷齐。
游仙诗十九首·其七
作者：郭璞
朝代：魏晋

晦朔如循环，月盈已复魄。蓐收清西陆，朱羲将由白。寒露拂陵苕，女萝辞松柏。蕣荣不终朝，蜉蝣岂见夕。圆丘有奇章，钟山出灵液。王孙列八珍，安期炼五石。长揖当途人，去来山林客。
游仙诗十九首·其三
作者：郭璞
朝代：魏晋

翡翠戏兰苕，容色更相鲜。绿萝结高林，蒙笼盖一山。中有冥寂士，静啸抚清弦。放情凌霄外，嚼蕊挹飞泉。赤松临上游，驾鸿乘紫烟。左挹浮丘袖，右拍洪崖肩。借问蜉蝣辈，宁知龟鹤年。
游仙诗十九首·其九
作者：郭璞
朝代：魏晋

采药游名山，将以救年颓。呼吸玉滋液，妙气盈胸怀。登仙抚龙驷，迅驾乘奔雷。鳞裳逐电曜，云盖随风回。手顿羲和辔，足蹈阊阖开。东海犹蹄涔，昆仑蝼蚁堆。遐邈冥茫中，俯视令人哀。
游仙诗十九首·其二
作者：郭璞
朝代：魏晋

青溪千余仞，中有一道士。云生梁栋间，风出窗户里。借问此何谁，云是鬼谷子。翘迹企颖阳，临河思洗耳。阊阖西南来，潜波涣鳞起。灵妃顾我笑，粲然启玉齿。蹇修时不存，要之将谁使。
游仙诗十九首·其五
作者：郭璞
朝代：魏晋

逸翮思拂霄，迅足羡远游。清源无增澜，安得运吞舟。圭璋虽特达，明月难闇投。潜颖怨清阳，陵苕哀素秋。悲来恻丹心，零泪缘缨流。
游仙诗十九首·其八
作者：郭璞
朝代：魏晋

旸谷吐灵曜，扶桑森千丈。朱霞升东山，朝日何晃朗。回风流曲棂，幽室发逸响。悠然心永怀，眇尔自遐想。仰思举云翼，延首矫玉掌。啸傲遗世罗，纵情在独往。明道虽若昧，其中有妙象。希贤宜励德，羡鱼当结网。
游仙诗十九首·其六
作者：郭璞
朝代：魏晋

杂县寓鲁门，风暖将为灾。吞舟涌海底，高浪驾蓬莱。神仙排云出，但见金银台。陵阳挹丹溜，容成挥玉杯。姮娥扬妙音，洪崖颔其颐。升降随长烟，飘飖戏九垓。奇龄迈五龙，千岁方婴孩。燕昭无灵气，汉武非仙才。
游仙诗十九首·其十
作者：郭璞
朝代：魏晋

璇台冠昆岭，西海滨招摇。琼林笼藻映，碧树疏英翘。丹泉溧朱沫，黑水鼓玄涛。寻仙万余日，今乃见子乔。振发睎翠霞，解褐礼绛霄。总辔临少广，盘虬舞云轺。永偕帝乡侣，千龄共逍遥。
游仙诗十九首·其十一
作者：郭璞
朝代：魏晋

吐纳致真和，一朝忽灵蜕。飘然凌太清，眇尔景长灭。
游仙诗十九首·其十七
作者：郭璞
朝代：魏晋

翘首望太清，朝云无增景。虽欲思灵化，龙津未易上。
游仙诗十九首·其十三
作者：郭璞
朝代：魏晋

四渎流如泪，五岳罗若垤。寻我青云友，永与时人绝。
游仙诗十九首·其十九
作者：郭璞
朝代：魏晋

啸嗷遗俗罗，得此生。
游仙诗十九首·其十二
作者：郭璞
朝代：魏晋

纵酒蒙汜滨，结驾寻木末。翘手攀金梯，飞步登玉阙。左顾拥方目，右眷极朱发。
游仙诗十九首·其十五
作者：郭璞
朝代：魏晋

登岳采五芝，涉涧将六草。散发荡玄溜，终年不华皓。
游仙诗十九首·其十八
作者：郭璞
朝代：魏晋

安见山林士，拥膝对岩蹲。
游仙诗十九首·其十六
作者：郭璞
朝代：魏晋

放浪林泽外，被发师岩穴。髣髴若士姿，梦想游列？。
游仙诗十九首·其十六
作者：郭璞
朝代：魏晋
体裁：古风

放浪林泽外，被发师岩穴。髣髴若士姿，梦想游列𡙇。
游仙诗十九首·其十四
作者：郭璞
朝代：魏晋

静叹亦何念，悲此妙龄逝。在世无千月，命如秋叶蒂。兰生蓬芭间，荣曜常幽翳。
游仙诗十九首·其四
作者：郭璞
朝代：魏晋

六龙安可顿，运流有代谢。时变感人思，已秋复愿夏。淮海变微禽，吾生独不化。虽欲腾丹溪，云螭非我驾。愧无鲁阳德，回日向三舍。临川哀年迈，抚心独悲咤。
游仙诗十四首【其一】
作者：郭璞
朝代：魏晋
体裁：诗

【其一】
京华游侠窟，山林隐遁栖。
朱门何足荣？未若托蓬莱。
临源挹清波，陵冈掇丹荑。
灵溪可潜盘，安事登云梯。
漆园有傲吏，莱氏有逸妻。
进则保龙见，退为触蕃羝。
高蹈风尘外，长揖谢夷齐。
游仙诗十四首【其七】
作者：郭璞
朝代：魏晋
体裁：诗

【其七】
晦朔如循环，月盈已复魄。
蓐收清西陆，朱羲将由白。
寒露拂陵苕，女萝辞松柏。
蕣荣不终朝，蜉蝣岂见夕。
圆丘有奇章，钟山出灵液。
王孙列八珍，安期炼五石。
长揖当途人，去来山林客。
游仙诗十四首【其三】
作者：郭璞
朝代：魏晋
体裁：诗

【其三】
翡翠戏兰苕，容色更相鲜。
绿萝结高林，蒙笼盖一山。
中有冥寂士，静啸抚清弦。
放情凌霄外，嚼蕊挹飞泉。
赤松临上游，驾鸿乘紫烟。
左挹浮丘袖，右拍洪崖肩。
借问蜉蝣辈，宁知龟鹤年。
游仙诗十四首【其九】
作者：郭璞
朝代：魏晋
体裁：诗

【其九】
采药游名山，将以救年颓。
呼吸玉滋液，妙气盈胸怀。
登仙抚龙驷，迅驾乘奔雷。
鳞裳逐电曜，云盖随风回。
手顿羲和辔，足蹈阊阖开。
东海犹蹄涔，昆仑蝼蚁堆。
遐邈冥茫中，俯视令人哀。
游仙诗十四首【其二】
作者：郭璞
朝代：魏晋
体裁：诗

【其二】
青溪千馀仞，中有一道士。
云生梁栋间，风出窗户里。
借问此何谁，云是鬼谷子。
翘迹企颖阳，临河思洗耳。
阊阖西南来，潜波涣鳞起。
灵妃顾我笑，粲然启玉齿。
蹇修时不存，要之将谁使。
游仙诗十四首【其五】
作者：郭璞
朝代：魏晋
体裁：诗

【其五】
逸翮思拂霄，迅足羡远游。
清源无增澜，安得运吞舟。
珪璋虽特达，明月难闇投。
潜颖怨清阳，陵苕哀素秋。
悲来恻丹心，零泪缘缨流。
游仙诗十四首【其八】
作者：郭璞
朝代：魏晋
体裁：诗

【其八】
旸谷吐灵曜，扶桑森千丈。
朱霞升东山，朝日何晃朗。
回风流曲棂，幽室发逸响。
悠然心永怀，眇尔自遐想。
仰思举云翼，延首矫玉掌。
啸傲遗世罗，纵情在独往。
明道虽若昧，其中有妙象。
希贤宜励德，羡鱼当结网。
游仙诗十四首【其六】
作者：郭璞
朝代：魏晋
体裁：诗

【其六】
杂县寓鲁门，风暖将为灾。
吞舟涌海底，高浪驾蓬莱。
神仙排云出，但见金银台。
陵阳挹丹溜，容成挥玉杯。
姮娥扬妙音，洪崖颔其颐。
升降随长烟，飘飖戏九垓。
奇龄迈五龙，千岁方婴孩。
燕昭无灵气，汉武非仙才。
游仙诗十四首【其十】
作者：郭璞
朝代：魏晋
体裁：诗

【其十】
璇台冠昆岭，西海滨招摇。
琼林笼藻映，碧树疏英翘。
丹泉溧朱沫，黑水鼓玄涛。
寻仙万余日，今乃见子乔。
振发睎翠霞，解褐礼绛霄。
总辔临少广，盘虬舞云轺。
永偕帝乡侣，千齢共逍遥。
游仙诗十四首【其十一】
作者：郭璞
朝代：魏晋
体裁：诗

【其十一】
吐纳致真和，一朝忽灵蜕。
飘然凌太清，眇尔景长灭。
游仙诗十四首【其十七】
作者：郭璞
朝代：魏晋
体裁：诗

【其十七】
翘首望太清，朝云无增景。
虽欲思灵化，龙津未易上。
游仙诗十四首【其十三】
作者：郭璞
朝代：魏晋
体裁：诗

【其十三】
四渎流如泪，五岳罗若垤。
寻我青云友，永与时人绝。
游仙诗十四首【其十九】
作者：郭璞
朝代：魏晋
体裁：诗

【其十九】
啸嗷遗俗罗，得此生。
游仙诗十四首【其十二】
作者：郭璞
朝代：魏晋
体裁：诗

【其十二】
纵酒蒙汜滨，结驾寻木末。
翘手攀金梯，飞步登玉阙。
左顾拥方目，右眷极朱发。
游仙诗十四首【其十五】
作者：郭璞
朝代：魏晋
体裁：诗

【其十五】
登岳采五芝，涉涧将六草。
散发荡玄溜，终年不华皓。
游仙诗十四首【其十八】
作者：郭璞
朝代：魏晋
体裁：诗

【其十八】
安见山林士，拥膝对岩蹲。
游仙诗十四首【其十六】
作者：郭璞
朝代：魏晋
体裁：诗

【其十六】
放浪林泽外，被发师岩穴。
仿佛若士姿，梦想游列𡙇。
游仙诗十四首【其十四】
作者：郭璞
朝代：魏晋
体裁：诗

【其十四】
静叹亦何念，悲此妙齢逝。
在世无千月，命如秋叶蔕。
兰生蓬芭间，荣曜常幽翳。
游仙诗十四首【其四】
作者：郭璞
朝代：魏晋
体裁：诗

【其四】
六龙安可顿，运流有代谢。
时变感人思，已秋复愿夏。
淮海变微禽，吾生独不化。
虽欲腾丹溪，云螭非我驾。
愧无鲁阳德，回日向三舍。
临川哀年迈，抚心独悲咤。
猩猩赞
作者：郭璞
朝代：魏晋

能言之兽，是谓猩猩。厥状似猴，号音若婴。自然知往，颇识物情。
瑾瑜玉赞
作者：郭璞
朝代：魏晋

钟山之美，爰有玉华。光彩流映，气如虹霞。君子是佩，象德闲邪。
白狼赞
作者：郭璞
朝代：魏晋

矫矫白狼，有道则游。应符变质，乃衔灵钩。惟德是适，出殷见周。
禺彊
作者：郭璞
朝代：魏晋
体裁：四言诗

禺彊水神，面色黧黑。乘龙践蛇，凌云附翼。灵一元冥，立于北极。
答王门子诗
作者：郭璞
朝代：魏晋

芊芊玉英，济美琼林。靡靡王生，实迈俊心。藻艳三秀，响谐韶音。映彩春兰，擢蕊秋岑。我虽同薄，及尔异颖。翘不冠丛，荣不熙町。因夷杖平，藉澄任静。思乐逸惊，翻飞云岭。畴昔之乖，永言莫见。之子于罹，再离沦湮。苕不凋翠，柯不易茜。染霜滋芬，在陶弥练。诗亦有言，兄弟无远。矧我暨尔，姻媾缱绻。猗人其来，青阳载婉。言归于好，如彼琴管。皇极委夷，运有经纶。聊以傲咏，不荣不遁。敢希寂放，庶几无闷。匪薰匪猷，安知藜荪。遗物任性，兀然自纵。倚荣凋蔼，寓音雅弄。匪涉魏阙，匪滞陋巷。永赖不才，逍遥无用。
答王门子诗
作者：郭璞
朝代：魏晋
体裁：四言诗

芊芊玉英，济美琼林。靡靡王生，实迈俊心。藻艳三秀，响谐韶音。映彩春兰，擢蕊秋岑。（一章）我虽同薄，及尔异颖。翘不冠丛，荣不熙町。因夷杖平，藉澄任静。思乐逸惊，翻飞云岭。（二章）畴昔之乖，永言莫见。之子于罹，再离沦湮。苕不凋翠，柯不易茜。染霜滋芬，在陶弥练。（三章）诗亦有言，兄弟无远。矧我暨尔，姻媾缱绻。猗人其来，青阳载婉。言归于好，如彼琴管。（四章）皇极委夷，运有经纶。聊以傲咏，不荣不遁。敢希寂放，庶几无闷。匪薰匪猷，安知藜荪。（五章）遗物任性，兀然自纵。倚荣凋蔼，寓音雅弄。匪涉魏阙，匪滞陋巷。永赖不才，逍遥无用。（六章）
答贾九州愁
作者：郭璞
朝代：魏晋

广莫戒寒，玄英启谢。感彼时变，悲此物化。独步闲朝，哀叹静夜。德非颜原，屡空蓬舍。轻服御冬，蓝褐当夏。正未墨突，逝将命驾。幸赖吾贤，少以慰藉。顾瞻中宇，一朝分崩。天网既紊，浮鲵横腾。运首北眷，邈哉华恒。虽欲凌翥，矫翮靡登。俯惧潜机，仰虑飞罾。惟其崄哀，难辛备曾。庶睎河清，混焉未澄。自我徂迁，周之阳月。乱离方焮，忧虞匪歇。四极虽遥，息驾靡脱。愿言齐衡，庶几契阔。虽云暗投，圭璋特达。绵驹之变，何有胡越。子固乔楚，我伊罗葛。无贵香明，终自㵶渴。未若遗荣，閟情丘壑。逍游永年，抽簪收发。
答贾九州愁
作者：郭璞
朝代：魏晋
体裁：四言诗

广莫戒寒，玄英启谢。感彼时变，悲此物化。独步闲朝，哀叹静夜。德非颜原，屡空蓬舍。轻服御冬，蓝褐当夏。正未墨突，逝将命驾。幸赖吾贤，少以慰藉。（一章）顾瞻中宇，一朝分崩。天网既紊，浮鲵横腾。运首北眷，邈哉华恒。虽欲凌翥，矫翮靡登。俯惧潜机，仰虑飞罾。惟其崄哀，难辛备曾。庶睎河清，混焉未澄。（二章）自我徂迁，周之阳月。乱离方焮，忧虞匪歇。四极虽遥，息驾靡脱。愿言齐衡，庶几契阔。虽云暗投，圭璋特达。绵驹之变，何有胡越。子固乔楚，我伊罗葛。无贵香明，终自㵶渴。未若遗荣，閟情丘壑。逍游永年，抽簪收发。（三章）
芣苢赞
作者：郭璞
朝代：魏晋
体裁：诗

车前之草，别名芣苢。
王会之云：其实如李。
名之相乱，在乎疑似。
萤火赞
作者：郭璞
朝代：魏晋

熠耀宵行，虫之微么。出自腐草，烟若散漂。物之相喣，孰知其陶。
蚌赞
作者：郭璞
朝代：魏晋

万物变蜕，其理无方。雀雉之化，含珠怀珰。与月亏盈，协气晦望。
螳螂赞
作者：郭璞
朝代：魏晋

螳螂飞虫，挥斧奋臂。当辙不回，勾践是避。勇士致毙，厉之以义。
诗
作者：郭璞
朝代：魏晋

北阜烈烈，巨海混混。垒垒三坟，惟母与昆。
诗
作者：郭璞
朝代：魏晋

君如秋日云，妾似突中烟。高下理自殊，一乖雨绝天。
诗
作者：郭璞
朝代：魏晋

杞梓生荆南，奇才应出世。擢颖盖汉阳，鸿声骇皇室。遂应四科选，朱衣耀玉质。
诗
作者：郭璞
朝代：魏晋

羲和骋丹衢，朱明赫其猛。融风拂晨霄，阳精一何囧。间宇静无娱，端坐愁日永。
诗
作者：郭璞
朝代：魏晋

翩翩寻灵娥，眇然上奔月。得意在兰荪，忘怀寄萧艾。
诗·其一
作者：郭璞
朝代：魏晋

翩翩寻灵娥，眇然上奔月。
诗·其二
作者：郭璞
朝代：魏晋

得意在兰荪，忘怀寄萧艾。
象赞
作者：郭璞
朝代：魏晋

象实魁梧，体巨貌诡。肉兼十牛，目不踰豕。望头如尾，动若丘徙。
豪彘赞
作者：郭璞
朝代：魏晋

刚鬣之族，号曰豪彘。毛如攒锥，中有激矢。厥体兼资，自为牝牡。
赠温峤诗
作者：郭璞
朝代：魏晋

兰薄有茝，玉泉产玫。亹亹含风，灼灼猗人。如金之映，如琼之津。擢翘秋阳，凌波暴鳞。擢翘伊何，妙灵奇挺。暴鳞伊何，披彩迈景。清规外标，朗鉴内景。思乐云蔼，言采其颖。人亦有言，松竹有林。及尔臭味，异苕同岑。义结在昔，分涉于今。我怀惟永，载咏载吟。子策骐骏，我案骀辔。进不要声，退不慠位。遗心隐显，得意荣悴。尚想李严，逍遥柱肆。言以忘得，交以淡成。同匪伊和，惟我与生。尔神余契，我怀子情。携手一壑，安知尘冥。
赠温峤诗
作者：郭璞
朝代：魏晋
体裁：四言诗

兰薄有茝，玉泉产玫。亹亹含风，灼灼猗人。如金之映，如琼之津。擢翘秋阳，凌波暴鳞。（一章）擢翘伊何，妙灵奇挺。暴鳞伊何，披彩迈景。清规外标，朗鉴内景。思乐云蔼，言采其颖。（二章）人亦有言，松竹有林。及尔臭味，异苕同岑。义结在昔，分涉于今。我怀惟永，载咏载吟。（三章）子策骐骏，我案骀辔。进不要声，退不慠位。遗心隐显，得意荣悴。尚想李严，逍遥柱肆。（四章）言以忘得，交以淡成。同匪伊和，惟我与生。尔神余契，我怀子情。携手一壑，安知尘冥。（五章）
释天地图赞
作者：郭璞
朝代：魏晋

祭地肆瘗，郊天致禋。气升太乙，精涣九渊。至敬不文，明德惟虔。
飞鼠赞
作者：郭璞
朝代：魏晋

或以尾翔，或以髯凌。飞鸣鼓翰，倏然皆腾。用无常所，惟神斯凭。
驺虞赞
作者：郭璞
朝代：魏晋

怪兽五采，尾参于身。矫足千里，倏忽若神。是谓驺虞，诗叹其仁。
黄竹子歌
作者：郭璞
朝代：魏晋
体裁：古风

江边黄竹子，堪我女儿箱。一船使两桨，得娘还故乡。
鼫鼠赞
作者：郭璞
朝代：魏晋

五能之鼠，技无所执。应气而化，翻飞鴽集。诗人歌之，无食我粒。
鼮鼠赞
作者：郭璞
朝代：魏晋

有鼠豹采，厥号为鼮。汉朝莫知，中郎能名。赏以束帛，雅业遂盛。
鼯鼠赞
作者：郭璞
朝代：魏晋

鼯之为鼠，食烟栖林。载飞载乳，乍兽乍禽。皮藉孕妇，人为大任。
鼷鼠赞
作者：郭璞
朝代：魏晋

小鼠曰鼷，实有螫毒。乃食郊牛，不恭是告。厥谴惟明，徵乎其觉。
龟赞
作者：郭璞
朝代：魏晋

天生神物，十朋之龟。或游于火，或游于蓍。虽云类殊，象二一归。亹亹致用，极数尽几。
𥜿𥜿赞
作者：郭璞
朝代：魏晋
体裁：四言诗

𥜿𥜿怪兽，披发操竹。获人则笑，唇盖其目。终亦号咷，反为我戮。
赠嵇康诗二首·其一
作者：郭遐叔
朝代：魏晋

每念遘会，惟曰不足。昕往宵归，常苦其速。欢接无厌，如川赴谷。如何忽尔，将适他俗。言驾有日，巾车命仆。思言君子，温其如玉。心之忧矣，视丹如绿。如何忽尔，超将远逝。心之忧矣，将以怵惕。怵惕惟何，惟思惟忧。展转反侧，寤寐追求。驰情运想，神往形留。心之忧矣，增其劳愁。不见可欲，使心不乱。譬彼造化，抗无崖畔。封疆昼界，事利任难。唯予与子，本不同贯。交重情亲，欲面无算。如何忽尔，时适他馆。明发不寐，耿耿极旦。心之忧矣，增其愤叹。天地悠长，人生若忽。苟非知命，安保旦夕。思与君子，穷年卒岁。优哉逍遥，幸无陨越。如何君子，超将远迈。我情愿关，我言愿结。心之忧矣，良以忉怛。
赠嵇康诗二首·其二
作者：郭遐叔
朝代：魏晋

君子交有义，不必常相从。天地有明理，远近无异同。三仁不齐迹，贵在等贤踪。众鸟群相追，鸷鸟独无双。何必相呴濡，江海自从容。愿各保遐年，有缘复来东。
赠嵇康诗三首
作者：郭遐周
朝代：魏晋

吾无佐世才，时俗所不量。归我北山阿，逍遥以倡佯。同气自相求，虎啸谷风凉。惟予与嵇生，未面分好章。古人美倾盖，方此何不臧。援筝执鸣琴，携手游空房。栖迟衡门下，何愿于姬姜。予心好永年，年永怀乐康。我友不斯卒，改计适他方。严车感发日，翻然将高翔。离别在旦夕，惆怅以增伤。风人重离别，行道犹迟迟。宋玉哀登山，临水送将归。伊此往昔事，言之以增悲。叹我与嵇生，倏忽将永离。俯察渊鱼游，仰观双鸟飞。厉翼太清中，徘徊于丹池。钦哉得其所，令我心独违。言别在斯须，惄焉如朝饥。离别自古有，人非比目鱼。君子不怀土，岂更得安居。四海皆兄弟，何患无彼姝。严穴隐传说，空谷纳白驹。方各以类聚，物亦以群殊。所在有智贤，何忧不此如。所贵身名存，功烈在简书。岁时易过历，日月忽其除。勖哉乎嵇生，敬德在慎躯。
赠嵇康诗三首·其一
作者：郭遐周
朝代：魏晋

吾无佐世才，时俗所不量。归我北山阿，逍遥以倡佯。同气自相求，虎啸谷风凉。惟予与嵇生，未面分好章。古人美倾盖，方此何不臧。援筝执鸣琴，携手游空房。栖迟衡门下，何愿于姬姜。予心好永年，年永怀乐康。我友不斯卒，改计适他方。严车感发日，翻然将高翔。离别在旦夕，惆怅以增伤。
赠嵇康诗三首·其三
作者：郭遐周
朝代：魏晋

离别自古有，人非比目鱼。君子不怀土，岂更得安居。四海皆兄弟，何患无彼姝。严穴隐传说，空谷纳白驹。方各以类聚，物亦以群殊。所在有智贤，何忧不此如。所贵身名存，功烈在简书。岁时易过历，日月忽其除。勖哉乎嵇生，敬德在慎躯。
赠嵇康诗三首·其二
作者：郭遐周
朝代：魏晋

风人重离别，行道犹迟迟。宋玉哀登山，临水送将归。伊此往昔事，言之以增悲。叹我与嵇生，倏忽将永离。俯察渊鱼游，仰观双鸟飞。厉翼太清中，徘徊于丹池。钦哉得其所，令我心独违。言别在斯须，惄焉如朝饥。
报罗什偈一首
作者：释惠远
朝代：魏晋
体裁：偈颂

本端竟何从，起灭有无际。一微涉动境，成此颓山势。惑相更相乘，触理自生滞。因缘虽无主，开途非一世。时无悟宗匠，谁谓握元契。末问尚悠悠，相与期暮岁。
庐山东林杂诗
作者：释慧远
朝代：魏晋

崇岩吐清气，幽岫栖神迹。希声奏群籁，响出山溜滴。有客独冥游，径然忘所适。挥手抚云门，灵关安足辟。流心叩玄扃，感至理弗隔。孰是腾九霄，不奋冲天翮。妙同趣自均，一悟超三益。
答习凿齿嘲
作者：释道安
朝代：魏晋

猛虎当道食，不觉蚊虻来。
咏诗
作者：释道宝
朝代：魏晋

安知万里水，初发滥觞时。
诗
作者：钟琰
朝代：魏晋

冽冽季冬，素雪其霏。
三月三日应诏诗二首
作者：闾丘冲
朝代：魏晋

暮春之月，春服既成。阳升土润，冰涣川盈。馀萌达壤，嘉木敷荣。后皇宣游，既宴且宁。光光华辇，诜诜从臣。微风扇秽，朝露翳尘。上荫丹幄，下藉文茵。临川挹盥，濯故洁新。俯镜清流，仰睇天津。蔼蔼华林，岩岩景阳。业业峻宇，奕奕飞梁。垂荫倒景，若沈若翔。浩浩白水，泛泛龙舟。皇在灵沼，百辟同游。击棹清歌，鼓枻行酬。闻乐咸和，具醉斯柔。在昔帝虞，德被遐荒。干戚在庭，苗民来王。今我哲后，古圣齐芳。惠此中国，以绥四方。元首既明，股肱惟良。乐酒今日，君子惟康。
三月三日应诏诗二首·其一
作者：闾丘冲
朝代：魏晋

暮春之月，春服既成。阳升土润，冰涣川盈。馀萌达壤，嘉木敷荣。后皇宣游，既宴且宁。光光华辇，诜诜从臣。微风扇秽，朝露翳尘。上荫丹幄，下藉文茵。临川挹盥，濯故洁新。俯镜清流，仰睇天津。蔼蔼华林，岩岩景阳。业业峻宇，奕奕飞梁。垂荫倒景，若沈若翔。
三月三日应诏诗二首·其二
作者：闾丘冲
朝代：魏晋

浩浩白水，泛泛龙舟。皇在灵沼，百辟同游。击棹清歌，鼓枻行酬。闻乐咸和，具醉斯柔。在昔帝虞，德被遐荒。干戚在庭，苗民来王。今我哲后，古圣齐芳。惠此中国，以绥四方。元首既明，股肱惟良。乐酒今日，君子惟康。
招隐诗
作者：闾丘冲
朝代：魏晋

大道旷且夷，蹊路安足寻。经世有险易，隐显处存心。嗟哉岩岫士，归来从所钦。
为周处士上诗
作者：阎赞
朝代：魏晋

周全其节，令闻不已。身虽云没，书名良史。
答嵇康诗二首
作者：阮侃
朝代：魏晋

旦发温泉庐，夕宿宣阳城。顾眄怀惆怅，言思我友生。会遇一何幸，及子遘欢情。交际虽未久，思爱发中诚。良玉须切磋，玙璠就其形。隋珠岂不曜，雕莹启光荣。与子犹兰石，坚芳互相成。庶几弘古道，伐檀俟河清。不谓中离别，飘飘然远征。临舆执手诀，良诲一何精。佳言盈我耳，援带以自铭。唐虞旷千载，三代不我并。洙泗久已往，微言谁为听。曾参易箦毙，仲由结其缨。晋楚安足慕，屡空守以贞。潜龙尚泥蟠，神龟隐其灵。庶保吾子言，养真以全生。东野多所患，暂往不久停。幸子无损思，逍遥以自宁。双美不易居，嘉会故难常。爰自憩斯土，与子遘兰芳。常愿永游集，拊翼同回翔。不悟卒永离，一别为异乡。四牡一何速，征人去路长。顾步怀想像，游目屡太行。抚轸增叹息，念子安能忘。恬和为道基，老氏恶强梁。患至有身灾，荣子知所康。蟠龟实可乐，明戒在刳肠。新诗何笃穆，申咏增恺忨。舒检诏良讯，终然永厌藏。还誓必不食，复得同林房。愿子荡忧虑，无以情自伤。候路忘所次，聊以酬来章。
答嵇康诗二首·其一
作者：阮侃
朝代：魏晋

旦发温泉庐，夕宿宣阳城。顾眄怀惆怅，言思我友生。会遇一何幸，及子遘欢情。交际虽未久，思爱发中诚。良玉须切磋，玙璠就其形。隋珠岂不曜，雕莹启光荣。与子犹兰石，坚芳互相成。庶几弘古道，伐檀俟河清。不谓中离别，飘飘然远征。临舆执手诀，良诲一何精。佳言盈我耳，援带以自铭。唐虞旷千载，三代不我并。洙泗久已往，微言谁为听。曾参易箦毙，仲由结其缨。晋楚安足慕，屡空守以贞。潜龙尚泥蟠，神龟隐其灵。庶保吾子言，养真以全生。东野多所患，暂往不久停。幸子无损思，逍遥以自宁。
答嵇康诗二首·其二
作者：阮侃
朝代：魏晋

双美不易居，嘉会故难常。爰自憩斯土，与子遘兰芳。常愿永游集，拊翼同回翔。不悟卒永离，一别为异乡。四牡一何速，征人去路长。顾步怀想像，游目屡太行。抚轸增叹息，念子安能忘。恬和为道基，老氏恶强梁。患至有身灾，荣子知所康。蟠龟实可乐，明戒在刳肠。新诗何笃穆，申咏增恺忨。舒检诏良讯，终然永厌藏。还誓必不食，复得同林房。愿子荡忧虑，无以情自伤。候路忘所次，聊以酬来章。
上巳会诗
作者：阮修
朝代：魏晋

三春之季，岁惟嘉时。灵雨既零，风以散之。英华扇耀，翔鸟群嬉。澄澄绿水，澹澹其波。修岸逶迤，长川相过。聊且逍遥，其乐如何。坐此修筵，临彼素流。嘉肴既设，举爵献酬。弹筝弄琴，新声上浮。不有七德，知者所娱。清濑瀺灂，菱葭芬敷。沈此芳钩，引彼潜鱼。委饵芳美，君子戒诸。
大鹏赞
作者：阮修
朝代：魏晋

跄跄大鹏，诞自北溟。假精灵鳞，神化以生。如云之翼，如山之形。海运水击，扶摇上征。
七哀诗
作者：阮瑀
朝代：魏晋
体裁：古风

丁年难再遇，富贵不重来。良时忽一过，身体为土灰。冥冥九泉室，漫漫长夜台。身尽气力索，精魂靡所能。嘉肴设不御，旨酒盈觞杯。出圹望故乡，但见蒿与莱。
公燕诗
作者：阮瑀
朝代：魏晋
体裁：古风

阳春和气动，贤主以崇仁。布惠绥人物，降爱常所亲。上堂相娱乐，中外奉时珍。五味风雨集，杯酌若浮云。
咏史诗二首
作者：阮瑀
朝代：魏晋

误哉秦穆公，身没从三良。忠臣不违命，随躯就死亡。低头窥圹户，仰视日月光。谁谓此可处，恩义不可忘。路人为流涕，黄鸟鸣高桑。燕丹善勇士，荆轲为上宾。图尽擢匕首，长驱西入秦。素车驾白马，相送易水津。渐离击筑歌，悲声感路人。举坐同咨嗟，叹气若青云。
咏史诗二首·其一
作者：阮瑀
朝代：魏晋
体裁：古风

误哉秦穆公，身没从三良。忠臣不违命，随躯就死亡。低头窥圹户，仰视日月光。谁谓此可处，恩义不可忘。路人为流涕，黄鸟鸣高桑。
咏史诗二首·其二
作者：阮瑀
朝代：魏晋
体裁：古风

燕丹善勇士，荆轲为上宾。图尽擢匕首，长驱西入秦。素车驾白马，相送易水津。渐离击筑歌，悲声感路人。举坐同咨嗟，叹气若青云。
琴歌
作者：阮瑀
朝代：魏晋
体裁：古风

奕奕天门开，大魏应期运。青盖巡九州，在东西人怨。士为知己死，女为悦者玩。恩义苟敷畅，他人焉能乱。
诗
作者：阮瑀
朝代：魏晋
体裁：古风

临川多悲风，秋日苦清凉。客子易为戚，感此用哀伤。揽衣起踯躅，上观心与房。三星守故次，明月未收光。鸡鸣当何时，朝晨尚未央。还坐长叹息，忧忧安可忘。
诗
作者：阮瑀
朝代：魏晋
体裁：古风

四皓隐南岳，老莱窜河滨。颜回乐陋巷，许由安贱贫。伯夷饿首阳，天下归其仁。何患处贫苦，但当守明真。
诗
作者：阮瑀
朝代：魏晋
体裁：古风

我行自凛秋，季冬乃来归。置酒高堂上，友朋集光辉。念当复离别，涉路险且夷。思虑益惆怅，泪下沾裳衣。
诗
作者：阮瑀
朝代：魏晋
体裁：句

春岑蔼林木。
诗
作者：阮瑀
朝代：魏晋
体裁：古风

民生受天命，漂若河中尘。虽称百龄寿，孰能应此身。犹获婴凶祸，流落恒苦辛。
诗
作者：阮瑀
朝代：魏晋
体裁：古风

白发随栉堕，未寒思厚衣。四支易懈惓，行步益疏迟。常恐时岁尽，魂魄忽高飞。自知百年后，堂上生旅葵。
诗
作者：阮瑀
朝代：魏晋
体裁：句

箭细铁丝刚，刀插银刃白。
诗
作者：阮瑀
朝代：魏晋
体裁：古风

苦雨滋玄冬，引日弥且长。丹墀自歼殪，深树犹沾裳。客行易感悴，我心摧已伤。登台望江沔，阳侯沛洋洋。
驾出北郭门行
作者：阮瑀
朝代：魏晋
体裁：古风

驾出北郭门，马樊不肯驰。下车步踟蹰，仰折枯杨枝。顾闻丘林中，噭噭有悲啼。借问啼者出，何为乃如斯。亲母舍我殁，后母憎孤儿。饥寒无衣食，举动鞭捶施。骨消肌肉尽，体若枯树皮。藏我空室中，父还不能知。上冢察故处，存亡永别离。亲母何可见，泪下声正嘶。弃我于此间，穷厄岂有赀。传告后代人，以此为明规。
赠棘据诗
作者：阮种
朝代：魏晋

体直响正。源深流清。
咏怀
作者：阮籍
朝代：魏晋

嘉树下成蹊，
东园桃与李。
秋风吹飞藿，
零落从此始。
繁华有憔悴，
堂上生荆杞。
驱马舍之去，
去上西山趾。
一身不自保，
何况恋妻子。
凝霜被野草，
岁暮亦云已。
咏怀
作者：阮籍
朝代：魏晋

灼灼西颓日，
余光照我衣。
回风吹四壁，
寒鸟相因依。
周周尚衔羽，
蛩蛩亦念饥。
如何当路子，
磬折忘所归。
岂为夸誉名，
憔悴使心悲。
宁与燕雀翔，
不随黄鹄飞。
黄鹄游四海，
中路将安归？
咏怀
作者：阮籍
朝代：魏晋

独坐空堂上，谁可与欢者？出门临永路，不见行车马。登高望九州，悠悠分旷野。孤鸟西北飞，离兽东南下。日暮思亲友，晤言用自写。
咏怀·其七
作者：阮籍
朝代：魏晋

平生少年时，轻薄好弦歌。西游咸阳中，赵李相经过。娱乐未终极，白日忽蹉跎。驱马复来归，反顾望三河。黄金百镒尽，资用常苦多。北临太行道，失路将如何！
咏怀·其七十
作者：阮籍
朝代：魏晋

天网弥四野，六翮掩不舒。随波纷纶客，汎汎若浮凫。生命无期度，朝夕有不虞。列仙停脩龄，养志在冲虚。飘飖云日间，邈与世路殊。荣名非己宝，声色焉足娱。采药无旋返，神仙志不符。逼此良可惑，令我久踌躇。
咏怀·其七十一
作者：阮籍
朝代：魏晋

王业须良辅，建功俟英雄。元凯康哉美，多士颂声隆。阴阳有舛错，日月不常融。天时有否泰，人事多盈冲。园绮遁南岳，伯阳隐西戎。保身念道真，宠耀焉足崇。人谁不善始，鲜能剋厥终。休哉上世士，万载垂清风！
咏怀·其七十七
作者：阮籍
朝代：魏晋

昔有神仙士，乃处射山阿。乘云御飞龙，嘘噏叽琼华。可闻不可见，慷慨叹咨嗟。自伤非俦类，愁苦来相加。下学而上达，忽忽将如何！
咏怀·其七十三
作者：阮籍
朝代：魏晋

猗欤上世士，恬淡志安贫。季叶道陵迟，驰骛纷垢尘。宁子岂不类，扬歌谁肯殉？栖栖非我偶，徨徨非己伦。咄嗟荣辱事，去来味道真。道真信可娱，清洁存精神。巢由抗高节，从此适河滨。
咏怀·其七十九
作者：阮籍
朝代：魏晋

出门望佳人，佳人岂在兹？三山招松乔，万世谁与期？存亡有长短，慷慨将焉知？忽忽朝日隤，行行将何之？不见季秋草，摧折在今时。
咏怀·其七十二
作者：阮籍
朝代：魏晋

世务何缤纷，人道苦不遑。壮年以时逝，朝露待太阳。愿揽羲和辔，白日不移光。天阶路殊绝，云汉邈无梁。濯发旸谷滨，远游昆岳傍。登彼列仙岨，采此秋兰芳。时路乌足争，太极可翱翔。
咏怀·其七十五
作者：阮籍
朝代：魏晋

秋驾安可学，东野穷路旁。纶深鱼渊潜，矰设鸟高翔。汎汎乘轻舟，演漾靡所望。吹嘘谁以益，江湖相捐忘。都冶难为颜，脩容是我常。兹年在松乔，恍惚诚未央。
咏怀·其七十八
作者：阮籍
朝代：魏晋

林中有奇鸟，自言是凤凰。清朝饮醴泉，日夕栖山冈。高鸣彻九州，延颈望八荒。适逢商风起，羽翼自摧藏。一去昆崙西，何时复回翔！但恨处非位，怆恨使心伤。
咏怀·其七十六
作者：阮籍
朝代：魏晋

咄嗟行至老，僶俛常苦忧。临川羡洪波，同始异支流。百年何足言，但苦怨与雠。雠怨者谁子，耳目还相羞。声色为胡越，人情自逼遒。招彼玄通士，去来归羡游。
咏怀·其七十四
作者：阮籍
朝代：魏晋

梁东有芳草，一朝再三荣。色容艳姿美，光华耀倾城。岂为明哲士，妖蛊谄媚生。轻薄在一时，安知百世名。路端便娟子，但恐日月倾。焉见冥灵木，悠悠竟无形。
咏怀·其三
作者：阮籍
朝代：魏晋

嘉时在今辰，零雨洒尘埃。临路望所思，日夕复不来。人情有感慨，荡漾焉可能。挥涕怀哀伤，辛酸谁语哉！
咏怀·其三十
作者：阮籍
朝代：魏晋

清露为凝霜，华草成蒿莱。谁云君子贤，明达安可能。乘云招松乔，呼噏永矣哉！
咏怀·其三十一
作者：阮籍
朝代：魏晋

丹心失恩泽，重德丧所宜。善言焉可长，慈惠未易施。不见南飞燕，羽翼正差池。高子怨新诗，三闾悼乖离。何为混沌氏，倏忽体貌隳。
咏怀·其三十七
作者：阮籍
朝代：魏晋

人言愿延年，延年欲焉之？黄鹄呼子安，千秋未可期。独坐山岩中，恻怆怀所思。王子一何好，猗靡相携持。悦怿犹今辰，计校在一时。置此明朝事，日夕将见欺。
咏怀·其三十三
作者：阮籍
朝代：魏晋

东南有射山，汾水出其阳。六龙服气舆，云盖覆天纲。仙者四五人，逍遥晏兰房。寝息一纯和，呼噏成露霜。沐浴丹渊中，炤耀日月光。岂安通灵台，游瀁去高翔。
咏怀·其三十九
作者：阮籍
朝代：魏晋

贵贱在天命，穷达自有时。婉娈佞邪子，随利来相欺。孤思损惠施，但为谗夫蚩。鹡〔鸰〕鸣云中，载飞靡所期。焉知倾侧士，一旦不可持。
咏怀·其三十二
作者：阮籍
朝代：魏晋

十日出旸谷，弭节驰万里。经天耀四海，倏忽潜濛汜。谁言焱炎久，游没何行俟。逝者岂长生，亦去荆与杞。千岁犹崇朝，一餐聊自已。是非得失间，焉足相讥理。计利知术穷，哀情遽能止。
咏怀·其三十五
作者：阮籍
朝代：魏晋

殷忧令志结，怵愓常若惊。逍遥未终晏，朱华忽西倾。蟋蟀在户牖，蝼蛄鸣中庭。心肠未相好，谁云亮我情。愿为云间鸟，千里一哀鸣。三芝延瀛洲，远游可长生。
咏怀·其三十八
作者：阮籍
朝代：魏晋

拔剑临白刃，安能相中伤。但畏工言子，称我三江旁。飞泉流玉山，悬车栖扶桑。日月径千里，素风发微霜。势路自穷达，咨嗟安可长。
咏怀·其三十六
作者：阮籍
朝代：魏晋

夸谈快愤懑，情慵发烦心。西北登不周，东南望邓林。旷野弥九州，崇山抗高岑。一餐度万世，千岁再浮沈。谁云玉石同，泪下不可禁。
咏怀·其三十四
作者：阮籍
朝代：魏晋

自然有成理，生死道无常。智巧万端出，大要不易方。如何夸毗子，作色怀骄肠。乘轩驱良马，凭几向膏粱。被服纤罗衣，深榭设闲房。不见日夕华，翩翩飞路傍。
咏怀·其九
作者：阮籍
朝代：魏晋

炎暑惟兹夏，三旬将欲移。芳树垂绿叶，青云自逶迤。四时更代谢，日月递参差。徘徊空堂上，忉怛莫我知。愿睹卒欢好，不见悲别离。
咏怀·其二
作者：阮籍
朝代：魏晋

谁言万事艰，逍遥可终生。临堂翳华树，悠悠念无形。彷徨思亲友，倏忽复至冥。寄言东飞鸟，可用慰我情。
咏怀·其二十
作者：阮籍
朝代：魏晋

徘徊蓬池上，还顾望大梁。绿水扬洪波，旷野莽茫茫。走兽交横驰，飞鸟相随翔。是时鹑火中，日月正相望。朔风厉严寒，阴气下微霜。羁旅无俦匹，俛仰怀哀伤。小人计其功，君子道其常。岂惜终憔悴，咏言著斯章。
咏怀·其二十一
作者：阮籍
朝代：魏晋

俦物终始殊，修短各异方。琅玕生高山，芝英耀朱堂。荧荧桃李花，成蹊将夭伤。焉敢希千术，三春表微光。自非凌风树，憔悴乌有常。
咏怀·其二十七
作者：阮籍
朝代：魏晋

生命辰安在，忧戚涕沾襟。高鸟翔山冈，燕雀栖下林。青云蔽前庭，素琴悽我心。崇山有鸣鹤，岂可相追寻。
咏怀·其二十三
作者：阮籍
朝代：魏晋

杨朱泣岐路，墨子悲染丝。揖让长离别，飘飖难与期。岂徒燕婉情，存亡诚有之。萧索人所悲，祸衅不可辞。赵女媚中山，谦柔愈见欺。嗟嗟涂上士，何用自保持？
咏怀·其二十九
作者：阮籍
朝代：魏晋

步游三衢旁，惆怅念所思。岂为今朝见，恍惚诚有之。泽中生乔松，万世未可期。高鸟摩天飞，凌云共游嬉。岂有孤行士，垂涕悲故时。
咏怀·其二十二
作者：阮籍
朝代：魏晋
体裁：古风

幽兰不可佩，朱草为谁荣？脩竹隐山阴，射干临层城。葛藟延幽谷，绵绵瓜瓞生。乐极消灵神，哀深伤人情。竟知忧无益，岂若归太清！
咏怀·其二十二
作者：阮籍
朝代：魏晋

幽兰不可佩，朱草为谁荣？脩竹隐山阴，射干临层城。葛藟延幽谷，瓜瓞生。乐极消灵神，哀深伤人情。竟知忧无益，岂若归太清！
咏怀·其二十五
作者：阮籍
朝代：魏晋

夏后乘云舆，夸父为邓林。存亡从变化，日月有浮沉。凤凰鸣参差，伶伦发其音。王子好箫管，世世相追寻。谁言不可见，青鸟明我心。
咏怀·其二十八
作者：阮籍
朝代：魏晋

鸣鸠嬉庭树，焦明游浮云。焉见孤翔鸟，翩翩无匹群。死生自然理，消散何缤纷。
咏怀·其二十六
作者：阮籍
朝代：魏晋

鸴鸠飞桑榆，海鸟运天池。岂不识宏大，羽翼不相宜。扶摇安可翔，不若栖树枝。下集蓬艾间，上游园圃篱。但尔亦自足，用子为追随。
咏怀·其二十四
作者：阮籍
朝代：魏晋

于心怀寸阴，羲阳将欲冥。挥袂抚长剑，仰观浮云征。云间有玄鹄，抗志扬哀声。一飞冲青天，旷世不再鸣。岂与鹑鴳游，连翩戏中庭。
咏怀·其五
作者：阮籍
朝代：魏晋

嘉树下成蹊，东园桃与李。秋风吹飞藿，零落从此始。繁华有憔悴，堂上生荆杞。驱马舍之去，去上西山趾；一身不自保，何况恋妻子！凝霜被野草，岁暮亦云已。
咏怀·其五十
作者：阮籍
朝代：魏晋

多虑令志散，寂寞使心忧。翱翔观彼泽，抚剑登轻舟。但愿长閒暇，后岁复来游。
咏怀·其五十一
作者：阮籍
朝代：魏晋

朝出上东门，遥望首阳基。松柏郁森沈，鹂黄相与嬉。逍遥九曲间，徘徊欲何之。念我平居时，郁然思妖姬。
咏怀·其五十七
作者：阮籍
朝代：魏晋

北临乾昧溪，西行游少任。遥顾望天津，骀荡乐我心。绮靡存亡门，一游不再寻。傥遇晨风鸟，飞驾出南林。漭瀁瑶光中，忽忽肆荒淫。休息晏清都，超世又谁禁。
咏怀·其五十三
作者：阮籍
朝代：魏晋

壮士何慷慨，志欲威八荒。驱车远行役，受命念自忘。良弓挟乌号，明甲有精光。临难不顾生，身死魂飞扬。岂为全躯士，效命争战场。忠为百世荣，义使令名彰。垂声谢后世，气节故有常。
咏怀·其五十九
作者：阮籍
朝代：魏晋

驱车出门去，意欲远征行。征行安所如，背弃夸与名。夸名不在己，但愿适中情。单帷蔽皎日，高榭隔微声。谗邪使交疏，浮云令昼冥。嬿婉同衣裳，一顾倾人城。从容在一时，繁华不再荣。晨朝奄复暮，不见所欢形。黄鸟东南飞，寄言谢友生。
咏怀·其五十二
作者：阮籍
朝代：魏晋

王子十五年，游衍伊洛滨。朱颜茂春华，辩慧怀清真。焉见浮丘公，举手谢时人。轻荡易恍惚，飘飖弃其身。飞飞鸣且翔，挥翼且酸辛。
咏怀·其五十五
作者：阮籍
朝代：魏晋

洪生资制度，被服正有常。尊卑设次序，事物齐纪纲。容饰整颜色，磬折执圭璋。堂上置玄酒，室中盛稻粱。外厉贞素谈，户内灭芬芳。放口从衷出，复说道义方。委曲周旋仪，姿态愁我肠。
咏怀·其五十八
作者：阮籍
朝代：魏晋

昔余游大梁，登于黄华颠。共工宅玄冥，高台造青天。幽荒邈悠悠，悽怆怀所怜。所怜者谁子，明察应自然。奸宠沈冀州，妖女不得眠。肆变陵世俗，岂云永厥年！
咏怀·其五十六
作者：阮籍
朝代：魏晋

若花耀四海，扶桑翳瀛洲。日月经天涂，明暗不相雠。穷达自有常，得失又何求。岂效路上童，携手共遨游。阴阳有变化，谁云沈不浮。朱鳖跃飞泉，夜飞过吴洲。俛仰运天地，再抚四海流。系累名利场，驽骏同一辀。岂若遗耳目，升遐去殷忧。
咏怀·其五十四
作者：阮籍
朝代：魏晋

塞门不可出，海水焉可浮。朱明不相见，奄昧独无侯。持瓜思东陵，黄雀诚独羞。失势在须臾，带剑上吾丘。悼彼桑林子，涕下自交流。假乘汧渭间，鞍马去行游。
咏怀·其八
作者：阮籍
朝代：魏晋

昔闻东陵瓜，近在青门外。连畛距阡陌，子母相钩带。五色曜朝日，嘉宾四面会。膏火自煎熬，多财为患害。布衣可终身，宠禄岂足赖。
咏怀·其八十
作者：阮籍
朝代：魏晋

昔有神仙者，羡门及松乔。噏习九阳间，升遐叽云霄。人生乐长久，百年自言辽。白日陨隅谷，一夕不再朝。岂若遗世物，登明遂飘飖。
咏怀·其八十一
作者：阮籍
朝代：魏晋

鸿鹄相随飞，随飞适荒裔。双翮临长风，须臾万里逝。朝餐琅玕实，夕宿丹山际。抗身青云中，网罗孰能制？岂与乡曲士，携手共言誓。
咏怀·其八十二
作者：阮籍
朝代：魏晋

墓前荧荧者，木槿耀朱华。荣好未终朝，连飙陨其葩。岂若西山草，琅玕与丹禾。垂影临增城，馀光照九阿。宁微少年子，日久难咨嗟。
咏怀·其六
作者：阮籍
朝代：魏晋

天马出西北，由来从东道。春秋非有讫，富贵焉常保。清露被皋兰，凝霜沾野草。朝为美少年，夕暮成丑老。自非王子晋，谁能常美好。
咏怀·其六十
作者：阮籍
朝代：魏晋

驾言发魏都，南向望吹台。箫管有遗音，梁王安在哉！战士食糟糠，贤者处蒿莱。歌舞曲未终，秦兵已复来。夹林非吾有，朱宫生尘埃。军败华阳下，身竟为土灰！
咏怀·其六十一
作者：阮籍
朝代：魏晋

人知结交易，交友诚独难。险路多疑惑，明珠未可干。彼求飨太牢，我欲并一餐。损益生怨毒，咄咄复何言。
咏怀·其六十七
作者：阮籍
朝代：魏晋

脩涂驰轩车，长川载轻舟。性命岂自然，势路有所由。高名令志惑，重利使心忧。亲昵怀反侧，骨肉还相雠。更希毁珠玉，可用登遨游。
咏怀·其六十三
作者：阮籍
朝代：魏晋

一日复一夕，一夕复一朝。颜色改平常，精神自损消。胸中怀汤火，变化故相招。万事无穷极，知谋苦不饶。但恐须臾间，魂气随风飘。终身履薄冰，谁知我心焦！
咏怀·其六十九
作者：阮籍
朝代：魏晋

混元生两仪，四象运衡玑。皦日布炎精，素月垂景辉。晷度有昭回，哀哉人命微！飘若风尘逝，忽若庆云晞。脩龄适余愿，光宠非己威。安期步天路，松子与世违。焉得凌霄翼，飘飖登云湄。嗟哉尼父志，何为居九夷！
咏怀·其六十五
作者：阮籍
朝代：魏晋

有悲则有情，无悲亦无思。苟非婴网罟，何必万里畿。翔风拂重霄，庆云招所晞。灰心寄枯宅，曷顾人间姿。始得忘我难，焉知嘿自遗。
咏怀·其六十八
作者：阮籍
朝代：魏晋

横术有奇士，黄骏服其箱。朝起瀛洲野，日夕宿明光。再抚四海外，羽翼自飞扬。去置世上事，岂足愁我肠。一去长离绝，千岁复相望。
咏怀·其六十六
作者：阮籍
朝代：魏晋

木槿荣丘墓，煌煌有光色。白日颓林中，翩翩零路侧。蟋蟀吟户牖，蟪蛄鸣荆棘。蜉蝣玩三朝，采采脩羽翼。衣裳为谁施，俛仰自收拭。生命几何时，慷慨各努力。
咏怀·其六十四
作者：阮籍
朝代：魏晋

一日复一朝，一昏复一晨。容色改平常，精神自飘沦。临觞多哀楚，思我故时人。对酒不能言，悽怆怀酸辛。愿耕东皋阳，谁与守其真？愁苦在一时，高行伤微身。曲直何所为，龙蛇为我邻。
咏怀·其十
作者：阮籍
朝代：魏晋

灼灼西隤日，馀光照我衣。回风吹四壁，寒鸟相因依。周周尚衔羽，蛩蛩亦念饥。如何当路子，磬折忘所归！岂为夸誉名，憔悴使心悲。宁与燕雀翔，不随黄鹄飞。黄鹄游四海，中路将安归？
咏怀·其十一
作者：阮籍
朝代：魏晋

步出上东门，北望首阳岑。下有采薇士，上有嘉树林。良辰在何许，凝霜沾衣襟。寒风振山冈，玄云起重阴。鸣雁飞南征，鶗鴂发哀音。素质游商声，悽怆伤我心。
咏怀·其十七
作者：阮籍
朝代：魏晋

登高临四野，北望青山阿。松柏翳冈岑，飞鸟鸣相过。感慨怀辛酸，怨毒常苦多。李公悲东门，苏子狭三河。求仁自得仁，岂复叹咨嗟？
咏怀·其十三
作者：阮籍
朝代：魏晋

湛湛长江水，上有枫树林。皋兰被径路，青骊逝骎骎。远望令人悲，春气感我心。三楚多秀士，朝云进荒淫。朱华振芬芳，高蔡相追寻。一为黄雀哀，涕下谁能禁？
咏怀·其十九
作者：阮籍
朝代：魏晋

昔年十四五，志尚好书诗。被褐怀珠玉，颜闵相与期。开轩临四野，登高望所思。丘墓蔽山冈，万代同一时。千秋万岁后，荣名安所之！乃悟羡门子，噭噭今自嗤。
咏怀·其十二
作者：阮籍
朝代：魏晋

北里多奇舞，濮上有微音。轻薄閒游子，俯仰乍浮沈。捷径从狭路，僶俛趋荒淫。焉见王子乔，乘云翔邓林。独有延年术，可以慰我心。
咏怀·其十五
作者：阮籍
朝代：魏晋

西方有佳人，皎若白日光。被服纤罗衣，左右佩双璜。脩容耀姿美，顺风振微芳。登高眺所思，举袂向朝阳。寄颜云霄閒，挥袖凌虚翔。飘飖恍惚中，流眄顾我傍。悦怿未交接，晤言用感伤。
咏怀·其十八
作者：阮籍
朝代：魏晋

开秋肇凉气，蟋蟀鸣床帷。感物怀殷忧，悄悄令心悲。多言焉所告，繁辞将诉谁！微风吹罗袂，明月耀清晖。晨鸡鸣高树，命驾起旋归。
咏怀·其十六
作者：阮籍
朝代：魏晋

昔日繁华子，安陵与龙阳。夭夭桃李花，灼灼有辉光。悦怿若九春，磬折似秋霜。流眄发姿媚，言笑吐芬芳。携手等欢爱，宿昔同衾裳。愿为双飞鸟，比翼共翱翔。丹青著明誓，永世不相忘。
咏怀·其十四
作者：阮籍
朝代：魏晋

悬车在西南，羲和将欲倾。流光耀四海，忽忽至夕冥。朝为咸池晖，濛汜受其荣。岂知穷达士，一死不再生。视彼桃李花，谁能久荧荧！君子在何许，叹息未合并。瞻仰景山松，可以慰吾情。
咏怀·其四
作者：阮籍
朝代：魏晋

二妃游江滨，逍遥从风翔。交甫解环佩，婉娈有芬芳。猗靡情欢爱，千载不相忘。倾城迷下蔡，容好结中肠。感激生忧思，萱草树兰房。膏沐为谁施，其雨怨朝阳。如何金石交，一旦更离伤。
咏怀·其四十
作者：阮籍
朝代：魏晋

惊风振四野，回云荫堂隅。床帷为谁设，几杖为谁扶？虽非明君子，岂闇桑与榆？世有此聋聩，芒芒将焉如？翩翩从风飞，悠悠去故居。离麾玉山下，遗弃毁与誉。
咏怀·其四十一
作者：阮籍
朝代：魏晋

朝登洪坡颠，日夕望西山。荆棘被原野，群鸟飞翩翩。鸾鹥时栖宿，性命有自然。建木谁能近，射干复婵娟。不见林中葛，延蔓相勾连。
咏怀·其四十七
作者：阮籍
朝代：魏晋

少年学击刺，妙伎过曲城。英风截云霓，超世发奇声。挥剑临沙漠，饮马九野坰。旗帜何翩翩，但闻金鼓鸣。军旅令人悲，烈烈有哀情。念我平常时，悔恨从此生。
咏怀·其四十三
作者：阮籍
朝代：魏晋

周郑天下交，街术当三河。妖冶閒都子，英曜何芬葩。玄发发朱颜，睇眄有光华。倾城思一顾，遗视来相誇。愿为三春游，朝阳忽蹉跎。盛衰在须臾，离别将如何。
咏怀·其四十九
作者：阮籍
朝代：魏晋

平昼整衣冠，思见客与宾。宾客者谁子，倏忽若飞尘。裳衣佩云气，言语究灵神。须臾相背弃，何时见斯人！
咏怀·其四十二
作者：阮籍
朝代：魏晋

危冠切浮云，长剑出天外。细故何足虑，高度跨一世。非子为我御，逍遥游荒裔。顾谢西王母，吾将从此逝。岂与蓬户士，弹琴诵言誓。
咏怀·其四十五
作者：阮籍
朝代：魏晋

儒者通六艺，立志不可干。违礼不为动，非法不肯言。渴饮清泉流，饥食并一箪。岁时无以祀，衣服常苦寒。屣履咏《南风》，缊袍笑华轩。信道守诗书，义不受一餐。烈烈褒贬辞，老氏用长叹！
咏怀·其四十八
作者：阮籍
朝代：魏晋

炎光延万里，洪川荡湍濑。弯弓挂扶桑，长剑倚天外。泰山成砥砺，黄河为裳带。视彼庄周子，荣枯何足赖。捐身弃中野，乌鸢作患害。岂若雄杰士，功名从此大。
咏怀·其四十六
作者：阮籍
朝代：魏晋

独坐空堂上，谁可与欢者！出门临永路，不见行车马。登高望九州，悠悠分旷野。孤鸟西北飞，离兽东南下。日暮思亲友，晤言用自写。
咏怀·其四十四
作者：阮籍
朝代：魏晋

河上有丈人，纬萧弃明珠。甘彼藜藿食，乐是蓬蒿庐。岂效缤纷子，良马骋轻舆。朝生衢路旁，夕瘗横术隅。欢笑不终晏，俛仰复欷歔。鉴兹二三者，愤懑从此舒。
咏怀八十二首·其三十二
作者：阮籍
朝代：魏晋
体裁：古风

朝阳不再盛，白日忽西幽。去此若俯仰，如何似九秋。人生若尘露，天道邈悠悠。齐景升丘山，涕泗纷交流。孔圣临长川，惜逝忽若浮。去者余不及，来者吾不留。愿登太华山，上与松子游。渔父知世患，乘流泛轻舟。
咏怀八十二首（其一）
作者：阮籍
朝代：魏晋
体裁：诗

夜中不能寐，起坐弹鸣琴。薄帷鉴明月，清风吹我襟。孤鸿号外野，翔鸟鸣北林。徘徊将何见？忧思独伤心。
咏怀八十二首（其七十九）
作者：阮籍
朝代：魏晋
体裁：诗

林中有奇鸟，自言是凤凰。清朝饮醴泉，日夕栖山冈。高鸣彻九州，延颈望八荒。适逢商风起，羽翼自摧藏。一去昆仑西，何时复回翔。但恨处非位，怆悢使心伤。
咏怀诗
作者：阮籍
朝代：魏晋
体裁：古风

夜中不能寐，起坐弹鸣琴。薄帷鉴明月，清风吹我襟。孤鸿号外野，翔鸟鸣北林。徘徊将何见，忧思独伤心。
咏怀诗十三首·其一
作者：阮籍
朝代：魏晋

天地絪缊，元精代序。清了曜灵，和风容与。明日映天，甘露被宇。蓊郁高松，猗那长楚。草虫哀鸣，鸧鹒振羽。感时兴思，企首延伫。于赫帝朝，伊衡作辅。才非允文，器非经武。适彼沅湘，托分渔父。优哉游哉，爰居爰处。
咏怀诗十三首·其三
作者：阮籍
朝代：魏晋

清风肃肃，修夜漫漫。啸歌伤怀，独寐寤言。临觞拊膺，对食忘餐。世无萱草，令我哀叹。鸣鸟求友，谷风刺愆。重华登庸，帝命凯元。鲍子倾盖，仲父佐桓。回滨嗟虞，敢不希颜。志存明规，匪慕弹冠。我心伊何，其方若兰。
咏怀诗十三首·其九
作者：阮籍
朝代：魏晋

登高望远，周览八隅。山川悠邈，长路乖殊。咸皮《墨子》，怀此杨朱。抱影鹄立，企首踟蹰。仰瞻翔鸟，俯视游鱼。丹林云霏，绿叶风舒。造化絪缊，万物纷敷。大则不足，约则有馀。何用养志，守以冲虚。犹愿异世，万载同符。
咏怀诗十三首·其二
作者：阮籍
朝代：魏晋

月明星稀，天高气寒。桂旗翠旌，佩玉鸣鸾。濯缨醴泉，被服蕙兰。思从二女，适彼湘沅。灵幽听微，谁观玉颜。灼灼春华，绿叶含丹。日月逝矣，惜尔华繁。
咏怀诗十三首·其五
作者：阮籍
朝代：魏晋

立象昭回，阴阳攸经。秋风夙厉，白露宵零。修林凋殒，茂草收荣。良时忽迈，朝日西倾。有始有终，谁能久盈。太微开涂，三辰垂精。峨峨群龙，跃奋紫庭。鳞分委瘁，时高路清。爰潜爰默，韬影隐形。愿保今日，永符修龄。
咏怀诗十三首·其八
作者：阮籍
朝代：魏晋

日月隆光，克鉴天聪。三后临朝，二八登庸。升我俊髦，黜彼顽凶。太上立德，其次立功。仁风广被，玄化潜通。幸遭盛明，睹此时雍。栖迟衡门，唯志所从。出处殊涂，俯仰异容。瞻叹古烈，思迈高踪。嘉此箕山，忽彼虞龙。
咏怀诗十三首·其十
作者：阮籍
朝代：魏晋

微微我徒，秩秩大猷。研精典素，思心淹留。乃命仆夫，兴言出游。浩浩洪川，泛泛杨舟。仰瞻景曜，俯视波流。日月东迁，景曜西幽。寒往暑来，四节代周。繁华茂春，密叶殒秋。盛年衰迈，忽焉若浮。逍遥逸豫，与世无尤。
咏怀诗十三首·其十一
作者：阮籍
朝代：魏晋

我徂北林，游彼河滨。仰攀瑶干，俯视素纶。隐凤栖翼，潜龙跃鳞。幽光韬影，体化应神。君子迈德，处约思纯。货殖招讥，箪瓢称仁。夷叔采薇，清高远震。齐景千驷，为此埃尘。嗟尔后进，茂兹人伦。荜门圭窦，谓之道真。
咏怀诗十三首·其十三
作者：阮籍
朝代：魏晋

晨风扫尘，朝雨洒路。飞驷龙腾，哀鸣外顾。揽辔按策，进退有度。乐往哀来，怅然心悟。念彼恭人，眷眷怀顾。日月运往，岁聿云暮。嗟余幼人，既顽且固。岂不志远，才难企慕。命非金石，身轻朝露。焉知松乔，颐神太素。逍遥区外，登我年祚。
咏怀诗十三首·其十二
作者：阮籍
朝代：魏晋

华容艳色，旷世特彰。妖冶殊丽，婉若清扬。鬒发娥眉，绵邈流光。藻采绮靡，从风遗芳。回首悟精，魂射飞扬。君子克己，心吉冰霜。泯泯乱昏，在昔二王。瑶台璇室，长夜金梁。殷氏放夏，周剪纣商。于戏后昆，可为悲伤。
咏怀诗十三首·其四
作者：阮籍
朝代：魏晋

阳精炎赫，卉木萧森。谷风扇暑，密云重阴。激电震光，迅雷遗音。零雨降集，飘溢北林。泛泛轻舟，载浮载沉。感往悼来，怀古伤今。生年有命，时过虑深。何用写思，啸歌长吟。谁能秉志，如玉如金。处哀不伤，在乐不淫。恭承明训，以慰我心。
大人先生歌
作者：阮籍
朝代：魏晋

阳和微弱阴气竭。海冻不流绵絮折。呼吸不通寒冽冽。
歌二首 其一 采薪者歌
作者：阮籍
朝代：魏晋

日没不周西，月出丹渊中。阳精蔽不见，阴光代为雄。亭亭在须臾，厌厌将复隆。离合云雾兮，往来如飘风。富贵俯仰间，贫贱何必终。留侯起亡虏，威武赫荒夷。邵平封东陵，一旦为布衣。枝叶托根柢，死生同盛衰。得志从命升，失势与时隤。寒暑代征迈，变化更相推。祸福无常主，何忧身无归。推兹由斯理，负薪又何哀。
歌二首 其二 大人先生歌
作者：阮籍
朝代：魏晋

天地解兮六合开。星辰陨兮日月颓。我腾而上将何怀。
歌二首·采薪者歌
作者：阮籍
朝代：魏晋

日没不周西，月出丹渊中。阳精蔽不见，阴光代为雄。亭亭在须臾，厌厌将复隆。离合云雾兮，往来如飘风。富贵俯仰间，贫贱何必终。留侯起亡虏，威武赫荒夷。邵平封东陵，一旦为布衣。枝叶托根柢，死生同盛衰。得志从命升，失势与时隤。寒暑代征迈，变化更相推。祸福无常主，何忧身无归。推兹由斯理，负薪又何哀。天地解兮六合开。星辰陨兮日月颓。我腾而上将何怀。
为顾彦先赠妇往返诗四首
作者：陆云
朝代：魏晋

我在三川阳，子居五湖阴。山海一何旷，譬彼飞与沈。目想清惠姿，耳存淑媚音。独寐多远念，寤言抚空衿。彼美同怀子，非尔谁为心。悠悠君行迈，茕茕妾独止。山河安可逾，永路隔万里。京师多妖冶，粲粲都人子。雅步袅纤腰，巧笑发皓齿。佳丽良可美，衰贱焉足纪。远蒙眷顾言，衔恩非望始。翩翩飞蓬征，郁郁寒木荣。游止固殊性，浮沈岂一情。隆爱结在昔，信誓贯三灵。秉心金石固，岂从时俗倾。美目逝不顾，纤腰徒盈盈。何用结中款，仰指北辰星。浮海难为水，游林难为观。容色贵及时，朝华忌日晏。皎皎彼姝子，灼灼怀春粲。西城善稚舞，总章饶清弹。鸣簧发丹唇，朱弦绕素腕。轻裾犹电挥，双袂如霞散。华容溢藻幄，哀响入云汉。知音世所希，非君谁能赞。弃置北辰星，问此玄龙焕。时暮复何言，华落理必贱。
为顾彦先赠妇往返诗四首·其一
作者：陆云
朝代：魏晋

我在三川阳，子居五湖阴。山海一何旷，譬彼飞与沈。目想清惠姿，耳存淑媚音。独寐多远念，寤言抚空衿。彼美同怀子，非尔谁为心。
为顾彦先赠妇往返诗四首·其三
作者：陆云
朝代：魏晋

翩翩飞蓬征，郁郁寒木荣。游止固殊性，浮沈岂一情。隆爱结在昔，信誓贯三灵。秉心金石固，岂从时俗倾。美目逝不顾，纤腰徒盈盈。何用结中款，仰指北辰星。
为顾彦先赠妇往返诗四首·其二
作者：陆云
朝代：魏晋

悠悠君行迈，茕茕妾独止。山河安可逾，永路隔万里。京师多妖冶，粲粲都人子。雅步袅纤腰，巧笑发皓齿。佳丽良可美，衰贱焉足纪。远蒙眷顾言，衔恩非望始。
为顾彦先赠妇往返诗四首·其四
作者：陆云
朝代：魏晋

浮海难为水，游林难为观。容色贵及时，朝华忌日晏。皎皎彼姝子，灼灼怀春粲。西城善稚舞，总章饶清弹。鸣簧发丹唇，朱弦绕素腕。轻裾犹电挥，双袂如霞散。华容溢藻幄，哀响入云汉。知音世所希，非君谁能赞。弃置北辰星，问此玄龙焕。时暮复何言，华落理必贱。
从事中郎张彦明为中护军奚世都为汲郡太守客将之官大将军崇贤之德既远而厚下之恩又隆非此离析有感圣皇既蒙引见又宴于后园感鹿鸣之宴乐咏鱼藻之凯歌而作是诗
作者：陆云
朝代：魏晋

思文有圣，睿哲配天。功济生黎，道合上玄。休命发挥，有集惟贤。哲彼寤宿，澄此在渊。济济我士，实播令闻。王曰钦哉，余嘉乃勋。徽音孔硕，惠尔风云。穆此芳烈，肇扬清芬。肃肃庶僚，祗服宠晖。肇被桃虫，假翼翻飞。出抚邦家，入翔紫微。有命既集，愿言永违。思乐华堂，云构崇基。公王有酒，薄言飨之。景曜徽芒，芳风咏时。宴尔宾傧，具乐于兹。亹亹我王，丰恩允臧。我客戾止，饮酒公堂。自彼下僚，聿来有光。悲矣永言，指途逝将。形违殿闼，景附华房。开国承家，勿用小人。今我圣宰，实蕃斯仁。凌渊龙跃，披林凤振。正直既好，嘉礼式陈。振我远德，归于时民。
从事中郎张彦明为中护军奚世都为汲郡太守客将之官大将军崇贤之德既远而厚下之恩又隆非此离析有感圣皇既蒙引见又宴于后园感鹿鸣之宴乐咏鱼藻之凯歌而作是诗
作者：陆云
朝代：魏晋
体裁：四言诗

思文有圣，睿哲配天。功济生黎，道合上玄。休命发挥，有集惟贤。哲彼寤宿，澄此在渊。（一章）济济我士，实播令闻。王曰钦哉，余嘉乃勋。徽音孔硕，惠尔风云。穆此芳烈，肇扬清芬。（二章）肃肃庶僚，祗服宠晖。肇被桃虫，假翼翻飞。出抚邦家，入翔紫微。有命既集，愿言永违。（三章）思乐华堂，云构崇基。公王有酒，薄言飨之。景曜徽芒，芳风咏时。宴尔宾傧，具乐于兹。（四章）亹亹我王，丰恩允臧。我客戾止，饮酒公堂。自彼下僚，聿来有光。悲矣永言，指途逝将。形违殿闼，景附华房。（五章）开国承家，勿用小人。今我圣宰，实蕃斯仁。凌渊龙跃，披林凤振。正直既好，嘉礼式陈。振我远德，归于时民。（六章）
大安二年夏四月大将军出祖王羊二公于城南堂皇被命作此诗
作者：陆云
朝代：魏晋

时文唯晋，天祚有祥。圣宰作弼，受言既臧。有赫斯庸，勋格昊苍。景物台晖，栋隆玉堂。惟帝思庸，大兴光迪。圣敬远跻，神道玄邈。思媚三灵，诞膺天笃。嘉命既辱，王人言告。翼翼王人，言告惟慕。公舆驾言，乃眷斯顾。华旂飞藻，鸣鸾振路。騑騑驷牡，嘘天载步。我有高夏，如云斯荟。雕轩戾止，薄言嘉会。问谁在宴，惟俊惟乂。丰俎殷荐，献酬交泰。攸攸昊天，南正兴言。朱明有晔，万叶翠繁。昌云垂天，凯风熙颜。王臣在此，贻宴于欢。悬象西颓，虞渊纳景。嘉乐未晞，严驾已整。行矣征人，身乖路永。飞骖顾怀，华蝉引领。遗思北京，结辔台省。
大安二年夏四月大将军出祖王羊二公于城南堂皇被命作此诗
作者：陆云
朝代：魏晋
体裁：四言诗

时文唯晋，天祚有祥。圣宰作弼，受言既臧。有赫斯庸，勋格昊苍。景物台晖，栋隆玉堂。（一章）惟帝思庸，大兴光迪。圣敬远跻，神道玄邈。思媚三灵，诞膺天笃。嘉命既辱，王人言告。（二章）翼翼王人，言告惟慕。公舆驾言，乃眷斯顾。华旂飞藻，鸣鸾振路。騑騑驷牡，嘘天载步。（三章）我有高夏，如云斯荟。雕轩戾止，薄言嘉会。问谁在宴，惟俊惟乂。丰俎殷荐，献酬交泰。（四章）攸攸昊天，南正兴言。朱明有晔，万叶翠繁。昌云垂天，凯风熙颜。王臣在此，贻宴于欢。（五章）悬象西颓，虞渊纳景。嘉乐未晞，严驾已整。行矣征人，身乖路永。飞骖顾怀，华蝉引领。遗思北京，结辔台省。（六章）
大将军宴会被命作诗
作者：陆云
朝代：魏晋

皇皇帝祜，诞隆骏命。四祖正家，天禄保定。睿哲惟晋，世有明圣。如彼日月，万景攸正。巍巍明圣，道隆自天。则明分爽，观象洞玄。陵风叶极，绝辉照渊。肃雍往播，福禄来臻。在昔奸臣，称乱紫微。神风潜骇，有赫兹威。灵旗树旆，如电斯挥。致天子届，于河之沂。有命冉集，皇舆凯归。颓纲既振，品物咸秩。神道见素，遗华反质。辰晷重光，协风应律。函夏无尘，海外有谧。芒芒宇宙，天地交泰。王在华堂，式宴嘉会。玄晖峻朗，翠云崇蔼。冕弁振缨，藻服垂带。祁祁臣僚，有来雍雍。薄言载考，承颜下风。俯觌嘉客，仰瞻玉容。施己唯约，于礼斯丰。天锡难老，如岳之崇。
大将军宴会被命作诗
作者：陆云
朝代：魏晋
体裁：四言诗

皇皇帝祜，诞隆骏命。四祖正家，天禄保定。睿哲惟晋，世有明圣。如彼日月，万景攸正。（一章）巍巍明圣，道隆自天。则明分爽，观象洞玄。陵风叶极，绝辉照渊。肃雍往播，福禄来臻。（二章）在昔奸臣，称乱紫微。神风潜骇，有赫兹威。灵旗树旆，如电斯挥。致天子届，于河之沂。有命冉集，皇舆凯归。（三章）颓纲既振，品物咸秩。神道见素，遗华反质。辰晷重光，协风应律。函夏无尘，海外有谧。（四章）芒芒宇宙，天地交泰。王在华堂，式宴嘉会。玄晖峻朗，翠云崇蔼。冕弁振缨，藻服垂带。（五章）祁祁臣僚，有来雍雍。薄言载考，承颜下风。俯觌嘉客，仰瞻玉容。施己唯约，于礼斯丰。天锡难老，如岳之崇。（六章）
太尉王公以九锡命大将军让公将还京邑祖饯赠此诗
作者：陆云
朝代：魏晋

烈文辟公，时惟哲王。阐纵绝期，平显幽光。内实慎徽，缉熙有臧。出纠方慝，间督不扬。高山峻极，天造芒芒。天子念功，大典光备。肃肃王命，宰臣莅事。穆矣渊让，遗功遂志。思我远猷，徽音孰嗣。后命既灵，王人反旆。兴言出祖，饮饯于迈。旌旐泱泱，轺轩蔼蔼。和风弭尘，清晖映盖。思乐中陵，言观其川。公王戾止，有车辚辚。伊谁云飨，我有嘉宾。羽觞举酬，酢尔征人。悠悠征人，四牡騑騑。发轸北京，振策紫微。昔乃云来，春林方辉。岁亦暮止，之子言归。道涂兴恋，伏载称徽。圣泽既渥，嘉会愔愔。庭旅钟鼓，堂有瑟琴。飞辔清晖，扶桑移荫。视景秪慕，挥袂沾襟。娈彼同栖，悲尔异林。我有旨酒，以歌以吟。
太尉王公以九锡命大将军让公将还京邑祖饯赠此诗
作者：陆云
朝代：魏晋
体裁：四言诗

烈文辟公，时惟哲王。阐纵绝期，平显幽光。内实慎徽，缉熙有臧。出纠方慝，间督不扬。高山峻极，天造芒芒。（一章）天子念功，大典光备。肃肃王命，宰臣莅事。穆矣渊让，遗功遂志。思我远猷，徽音孰嗣。（二章）后命既灵，王人反旆。兴言出祖，饮饯于迈。旌旐泱泱，轺轩蔼蔼。和风弭尘，清晖映盖。（三章）思乐中陵，言观其川。公王戾止，有车辚辚。伊谁云飨，我有嘉宾。羽觞举酬，酢尔征人。（四章）悠悠征人，四牡騑騑。发轸北京，振策紫微。昔乃云来，春林方辉。岁亦暮止，之子言归。道涂兴恋，伏载称徽。（五章）圣泽既渥，嘉会愔愔。庭旅钟鼓，堂有瑟琴。飞辔清晖，扶桑移荫。视景秪慕，挥袂沾襟。娈彼同栖，悲尔异林。我有旨酒，以歌以吟。（六章）
失题
作者：陆云
朝代：魏晋

思乐芳林，言采其菊。衡薄遵涂，中原有菽。登彼修峦，在林寤宿。彷佛佳人，清颜如玉。予美亡此，谁为适道。容与俟之，玄发方皓。踯躅山阿，玩此芳草。愿餐其颖，庶以遗老。亹亹嘉时，飘忽弃予。有瞻逝深，永叹潜浒。登愿扶桑，抑结飞晷。伊人匪存，遗芳孰与。精气为物，或降或升。徂落攸往，神奇有登。死生为徒，存亡曷胜。谓予不信，遗籍有徵。闲居外物，静言乐幽。绳枢增结，瓮牖绸缪。和神当春，清节为秋。天地则尔，户庭已悠。嗟我怀人，悠悠其潜。念昔先烈，有怀所钦。骇情玩世，当允南金。琼辉邈矣，谁适为心。明发兴言，慷慨芳林。
失题
作者：陆云
朝代：魏晋
体裁：四言诗

思乐芳林，言采其菊。衡薄遵涂，中原有菽。登彼修峦，在林寤宿。彷佛佳人，清颜如玉。（一章）予美亡此，谁为适道。容与俟之，玄发方皓。踯躅山阿，玩此芳草。愿餐其颖，庶以遗老。（二章）亹亹嘉时，飘忽弃予。有瞻逝深，永叹潜浒。登愿扶桑，抑结飞晷。伊人匪存，遗芳孰与。（三章）精气为物，或降或升。徂落攸往，神奇有登。死生为徒，存亡曷胜。谓予不信，遗籍有徵。（四章）闲居外物，静言乐幽。绳枢增结，瓮牖绸缪。和神当春，清节为秋。天地则尔，户庭已悠。（五章）嗟我怀人，悠悠其潜。念昔先烈，有怀所钦。骇情玩世，当允南金。琼辉邈矣，谁适为心。明发兴言，慷慨芳林。（六章）
失题
作者：陆云
朝代：魏晋

悠悠县象，昭回太素。清浊迭兴，升降启度。遗和既爽，季春告暮。朱明来思，青阳受煦。日征月盈，天道变通。太初陶物，造化为功。四月惟夏，南征观方。凯风有集，飘遥南窗。思乐万物，观异知同。有渰萋萋，甘雨未播。黍稷方华，中田多稼。庭槐振藻，园桃阿那。薄言观物，在堂知化。蓬户惟情，玩物一室。明发有怀，念昔先哲。通梦幽人，彷佛遗烈。清晖在天，孰与永日。乃启遗籍，思予大观。幽居傲物，顾景怡颜。况惟解舞，衡门重关。思媚古人，有怀良盘。沈曦含辉，芳烈如兰。厥初生民，有物有类。自古有称，大宝以位。征徒式好，俊奔攸遂。启予有闻，诲尔达贵。达贵伊何，天爵无荣。浑沦大昧，混其浊清。毁方遁象，遗顽履贞。道实藏器，景以昭形。芒芒陋世，奚兢奚错。牧彼纷华，委之冲漠。漂志垂天，矫心冯阁。通好庄聃，仪刑有作。安得达人，顾予命薄。
失题
作者：陆云
朝代：魏晋
体裁：四言诗

悠悠县象，昭回太素。清浊迭兴，升降启度。遗和既爽，季春告暮。朱明来思，青阳受煦。（一章）日征月盈，天道变通。太初陶物，造化为功。四月惟夏，南征观方。凯风有集，飘遥南窗。思乐万物，观异知同。（二章）有渰萋萋，甘雨未播。黍稷方华，中田多稼。庭槐振藻，园桃阿那。薄言观物，在堂知化。（三章）蓬户惟情，玩物一室。明发有怀，念昔先哲。通梦幽人，彷佛遗烈。清晖在天，孰与永日。（四章）乃启遗籍，思予大观。幽居傲物，顾景怡颜。况惟解舞，衡门重关。思媚古人，有怀良盘。沈曦含辉，芳烈如兰。（五章）厥初生民，有物有类。自古有称，大宝以位。征徒式好，俊奔攸遂。启予有闻，诲尔达贵。（六章）达贵伊何，天爵无荣。浑沦大昧，混其浊清。毁方遁象，遗顽履贞。道实藏器，景以昭形。（七章）芒芒陋世，奚兢奚错。牧彼纷华，委之冲漠。漂志垂天，矫心冯阁。通好庄聃，仪刑有作。安得达人，顾予命薄。（八章）
失题
作者：陆云
朝代：魏晋

有美一人，芳问芬葩。嗟我钦羡，梦想光华。亦既至止，上下欣嘉。德馥秋兰，容茂春罗。淑似令娣，惟予陋何。虽有良友，朽木难加。爱乐朋规，赠以斯歌。皆能载之，其美孔多。嗟痛薄祜，并罹哀苦。堂构既崩，过庭莫睹。我悴西邻，子沈东土。契阔艰辛，谁与晤语。身滞情往，神游影处。发梦宵寐，以慰延伫。
失题
作者：陆云
朝代：魏晋

美哉良友，禀德坤灵。明照远鉴，幽微妍精。超迹皇英，质如瑶琼。赠我翰林，示我丹诚。道同契合，体异心并。自顷西徂，合于五楼。迟想欢嬿，观我良畴。亦既至止，愿言莫由。室迩入鬲，中情则忧。抱恨东游，神往形留。何以合志，寄之此诗。何以写思，记之斯辞。我心爱矣，歌以赠之。无秘尔音，不我是贻。
征西大将军京陵王公会射堂皇太子见命作此诗
作者：陆云
朝代：魏晋

芒芒太极，玄化烟煴。颓形成器，凌象垂文。大钧造物，庶类群分。先识经始，实综彝伦。惟岳隆周，生甫及申。天鉴在晋，祚之降神。邈矣遐风，茂德有邻。永言配命，唯晋之镇。厥镇伊何，实干心膂。文教内辅，武功外御。淮方未靖，帝曰攸序。公于出征，奄有南浦。南海既宾，爰戢干戈。桃林释驾，天马婆娑。象齿南金，来格皇家。绝音协徽，宇宙告和。玄纲峻极，天罔既纮。文武方升，允兹兼弘。峨峨高夏，有肃其凉。公侯戾止，騄骥龙骧。善问如林，在会锵锵。祝融御节，火正缉熙。凯风徘徊，万物欣时。秩秩初筵，薄言在兹。嘉福介祜，万寿无期。
征西大将军京陵王公会射堂皇太子见命作此诗
作者：陆云
朝代：魏晋
体裁：四言诗

芒芒太极，玄化烟煴。颓形成器，凌象垂文。大钧造物，庶类群分。先识经始，实综彝伦。（一章）惟岳隆周，生甫及申。天鉴在晋，祚之降神。邈矣遐风，茂德有邻。永言配命，唯晋之镇。（二章）厥镇伊何，实干心膂。文教内辅，武功外御。淮方未靖，帝曰攸序。公于出征，奄有南浦。（三章）南海既宾，爰戢干戈。桃林释驾，天马婆娑。象齿南金，来格皇家。绝音协徽，宇宙告和。（四章）玄纲峻极，天罔既纮。文武方升，允兹兼弘。峨峨高夏，有肃其凉。公侯戾止，騄骥龙骧。善问如林，在会锵锵。（五章）祝融御节，火正缉熙。凯风徘徊，万物欣时。秩秩初筵，薄言在兹。嘉福介祜，万寿无期。（六章）
答兄平原诗
作者：陆云
朝代：魏晋

伊我世族，太极降精。昔在上代，轩虞笃生。厥生伊何，流祚万龄。南岳有神，乃降厥灵。诞钟祖考，彻兹神明。运步玉衡，仰和太清。宾御四门，旁穆紫庭。紫庭既穆，威声爰振。厥振伊何，播化殊邻。清风攸被，率土归仁。彤弧所弯，万里无尘。功昭王府，帝庸厥勋。黄钺授征，锡命频繁。阚如虓虎，肃兹三军。光若辰跱，亮彼公门。仍世上司，芳流庆云。纯和所产，爰育仁昆。诞丰岐嶷，实昭令闻。令闻伊何，休音允臧。先公克构，乃崇斯堂。耀颖上京，发迹扶桑。戎车出征，时惟鹰扬。膺扬既昭，勋庸克迈。天子命我，镇弼于外。代作擀城，以表南裔。降灾匪蠲，景命颠沛。惟我贤昆，天姿秀生。含奇播越，明德惟馨。太阳散气，乃禀厥和。山川垂度，爰则厥遐。厥遐伊何，惟光惟大。惟大伊何，如岱如渭。恢此广渊，廓彼洪懿。弘道惇德，渊哉为器。统我先基，弱冠慷慨。将弘祖业，实崇奕世。咨予顽曚，蕞尔弱才。沈耀玄渚，挹庇云淇。陶化靡移，固陋于兹。瞻仰洪范，实忝先基。巍巍先基，重规累构。赫赫重光，遐风激鹜。昔我先公，爰造斯猷。今我六蔽，匪崇克扶。悠悠大道，载邈载遐。洋洋渊源，如海如河。昔我先公，斯纲斯纪。今我末嗣，乃倾乃圮。世业之颓，自予小子。仰愧灵丘，衔忧没齿。忧怀惟何，顾景惟尘。峨峨高踪，眇眇贸辰。明德继体，莫非哲人。今我顽鄙，规范靡遵。仍世载德，荒之予身。莫峻匪岳，有俊斯登。莫高匪云，有翼斯凌。矧我成基，匪克阶升。玄黄长坂，载寐载兴。岂敢惮行，哀此负乘。芒芒高山，自予颓之。济济德义，匪我怀之。终衔永负，于其愧而。昔予言旷，泛舟东川。衔忧告辞，挥泪海滨。羲阳趣驾，炎华电征。自我不见，邈哉八龄。悠思回望，寤言通灵。昔我往矣，辰在东嵎。今我于兹，日薄桑榆。衔艰遘悯，困瘁殷忧。哀矣我世，匪蒙灵休。开元迄兹，天迭兴微。震风隐骇，海水群飞。王旅南征，阐耀灵威。予昆乃播，爰集朔土。载离永久，其毒太苦。上帝休命，驾言其归。多我遘悯，振荡朔垂。羁系殊俗，初愿用违。严驾东征，肃迈林野。夕秣乘马，朝整仆旅。矫矫乘马，载驱载驰。漫漫长路，或降或阶。晨风夙零，朝不皇饥。倾景倏坠，夕不存罢。虽有丰草，匪释奔驷。虽有重阴，匪遑假寐。茕茕仆夫，悠悠遄征。经彼乔木，有鸟嘤呜。微物识侪，矧伊有情。乐兹棠棣，实欢友生。既至既觐，滞思旷年。年在旷纪，觐未浃辰。恨其永怀，忧心孔艰。天地永久，命也难长。生民忽霍，曷云其常。我之既存，靡绩靡纪。乾坤难并，寂焉其已。生若电激，没若川征。存愧松柏，逝惭生灵。匪吝性命，实悼徒生。苟克析薪，岂惮冥冥。瞻企皇极，徼福上天。冀我友生，要期永年。昔我先公，邦国攸兴。今我家道，绵绵莫承。昔我昆弟，如鸾如龙。今我友生，凋俊坠雄。家哲永徂，世业长终。华堂倾构，广宅颓墉。高门降衡，修庭树蓬。感物悲怀，怆矣其伤。惇仁泛爱，锡予好音。晞光怀宝，焕若南金。披华玩藻，晔若翰林。咏彼清声，被之瑟琴。味此殊响，慰之予心。弘懿忘鄙，命之反覆。敢投挑李，以报宝玉。冀凭光益，编诸末录。
答兄平原诗
作者：陆云
朝代：魏晋

悠悠涂可极，别促怨会长。衔思恋行迈，兴言在临觞。南津有绝济，北渚无河梁。神往同逝感，形留悲参商。衡轨若殊迹，牵牛非服箱。
答吴王上将顾处微诗
作者：陆云
朝代：魏晋

邈矣大昧，造化明明。物以曲全，人以直生。类聚百族，群分万形。员渊挺隋，方川吐琼。蔼蔼洪族，天禄攸蕃。神绥厥本，道裕其源。条有丰叶，波无辍澜。烈风时播，芳响世繁。曰繁曰赜，载德于兹。克文克敏，乃惠乃慈。遵彼洪流，薄言咏之。好是神契，聊与之期。仁勇同宅，文武相纷。王谓御事，谁抚上军。于时翻飞，虎啸江汶。式遏不虞，俾也无尘。三代既远，直道垂音。非齿焉尚，非德孰钦。赞仰自古，鲜曰在今。匪唯形交，殷荐其心。心以殷荐，分以道成。祗服惠顾，畴此深情。亦有芳讯，薄载其诚。岂无春晖，兹焉可荣。大道易闻，崇轨难袭。孰云匪衍，咎吝尤集。敢谢不佞，栖山自戢。临篇焉愧，德輶辞辑。翩彼日月，逝犹骇电。朝华未厌，夕风已扇。诗亦有悲，无几相见。怀德叹心，于焉东眷。平津晚贡，贡公后徽。陟彼玉阶，黄发来升。灵卉三秀，芳草秋兴。唯颐清神，福禄是膺。
答吴王上将顾处微诗
作者：陆云
朝代：魏晋
体裁：四言诗

邈矣大昧，造化明明。物以曲全，人以直生。类聚百族，群分万形。员渊挺隋，方川吐琼。（一章）蔼蔼洪族，天禄攸蕃。神绥厥本，道裕其源。条有丰叶，波无辍澜。烈风时播，芳响世繁。（二章）曰繁曰赜，载德于兹。克文克敏，乃惠乃慈。遵彼洪流，薄言咏之。好是神契，聊与之期。（三章）仁勇同宅，文武相纷。王谓御事，谁抚上军。于时翻飞，虎啸江汶。式遏不虞，俾也无尘。（四章）三代既远，直道垂音。非齿焉尚，非德孰钦。赞仰自古，鲜曰在今。匪唯形交，殷荐其心。（五章）心以殷荐，分以道成。祗服惠顾，畴此深情。亦有芳讯，薄载其诚。岂无春晖，兹焉可荣。（六章）大道易闻，崇轨难袭。孰云匪衍，咎吝尤集。敢谢不佞，栖山自戢。临篇焉愧，德輶辞辑。（七章）翩彼日月，逝犹骇电。朝华未厌，夕风已扇。诗亦有悲，无几相见。怀德叹心，于焉东眷。（八章）平津晚贡，贡公后徽。陟彼玉阶，黄发来升。灵卉三秀，芳草秋兴。唯颐清神，福禄是膺。（九章）
答大将军祭酒顾令文寺
作者：陆云
朝代：魏晋

惟林有鸾，惟渊有螭。显允明德，实邦之基。先后陟恪，子配于兹。遵彼玉堂，受言遘之。中原有轨，世鲜克蹈。先民有怀，子探其妙。心犹水鉴，函景内照。名若振炎，摅光外耀。相彼水鉴，民胥攸临。矧曰明德，人谁弗钦。写我采颐，即尔澄心。义隆自古，好邈在今。大人有作，兴云自天。之子于升，亦跃于渊。景曳清霄，响发鸣弦。义问弘集，淑风载鲜。企予朔都，非子孰念。岂无弱翰，才不克赡。惠音聿来，琼华玉艳。无德不报，念辞惟忝。
答大将军祭酒顾令文寺
作者：陆云
朝代：魏晋
体裁：四言诗

惟林有鸾，惟渊有螭。显允明德，实邦之基。先后陟恪，子配于兹。遵彼玉堂，受言遘之。（一章）中原有轨，世鲜克蹈。先民有怀，子探其妙。心犹水鉴，函景内照。名若振炎，摅光外耀。（二章）相彼水鉴，民胥攸临。矧曰明德，人谁弗钦。写我采颐，即尔澄心。义隆自古，好邈在今。（三章）大人有作，兴云自天。之子于升，亦跃于渊。景曳清霄，响发鸣弦。义问弘集，淑风载鲜。（四章）企予朔都，非子孰念。岂无弱翰，才不克赡。惠音聿来，琼华玉艳。无德不报，念辞惟忝。（五章）
答孙显世诗
作者：陆云
朝代：魏晋

邈矣上祖，垂休万叶。广问弘被，崇轨峻蹑。高山克荒，大川利涉。繁兹惟祜，风连云接。大人有作，二后利见。九功敷奏，七德殷荐。鼎实重饪，芳烈再扇。奕叶弘道，天禄来宴。道弘振古，祚来替今。如彼在川，亦有浮沈。大韶既系，响比我音。岂曰荒止，涂弗克寻。昌风改物，岂水易澜。百川总纪，四海合源。在彼焉取，聿来莫观。曾是褊心，敢忘丘园。员晖偏照，玄泽谬盈。发彼承华，顿此增城。托景灵云，倦游户庭。匪曰能之，实忝长婴。焕矣金虎，袭我皇猷。孰云匪吝，仰愧苍流。往蹇来反，弭迹一丘。娈彼东朝，言即尔谋。振振孙子，洪族之纪。志拟龙潜，德配麟趾。弘义朗节，克明峻轨。遵彼中皋，于穆不已。于穆不已，大都是阶。之子于命，人应如颓。厚德时迈，协风允谐。惠此海湄，俾也可怀。乃眷丘林，乐哉河曲。解绂投簪，披褐怀玉。遗情春台，托荫寒木。言念伊人，温其在谷。道俟人行，辞以义辑。和容过表，余未云执。惠音高播，清风骏集。怀德形抚，临篇景立。
答孙显世诗
作者：陆云
朝代：魏晋
体裁：四言诗

邈矣上祖，垂休万叶。广问弘被，崇轨峻蹑。高山克荒，大川利涉。繁兹惟祜，风连云接。（一章）大人有作，二后利见。九功敷奏，七德殷荐。鼎实重饪，芳烈再扇。奕叶弘道，天禄来宴。（二章）道弘振古，祚来替今。如彼在川，亦有浮沈。大韶既系，响比我音。岂曰荒止，涂弗克寻。（三章）昌风改物，岂水易澜。百川总纪，四海合源。在彼焉取，聿来莫观。曾是褊心，敢忘丘园。（四章）员晖偏照，玄泽谬盈。发彼承华，顿此增城。托景灵云，倦游户庭。匪曰能之，实忝长婴。（五章）焕矣金虎，袭我皇猷。孰云匪吝，仰愧苍流。往蹇来反，弭迹一丘。娈彼东朝，言即尔谋。（六章）振振孙子，洪族之纪。志拟龙潜，德配麟趾。弘义朗节，克明峻轨。遵彼中皋，于穆不已。（七章）于穆不已，大都是阶。之子于命，人应如颓。厚德时迈，协风允谐。惠此海湄，俾也可怀。（八章）乃眷丘林，乐哉河曲。解绂投簪，披褐怀玉。遗情春台，托荫寒木。言念伊人，温其在谷。（九章）道俟人行，辞以义辑。和容过表，余未云执。惠音高播，清风骏集。怀德形抚，临篇景立。（十章）
答张士然诗
作者：陆云
朝代：魏晋

行迈越长川，飘遥冒风尘。通波激枉渚，悲风薄丘榛。修路无穷迹，井邑自相循。百城各异俗，千室非良邻。欢旧难假合，风土岂虚亲。感念桑梓域，仿佛眼中人。靡靡日夜远，眷眷怀苦辛。
答顾秀才诗五章
作者：陆云
朝代：魏晋

芒芒上玄，有物有则。厥初造命，立我艺则。爰兹族类，有觉先识。斯文未丧，诞育明德。允矣顾生，载灵之和。沈根芳沼，濯秀兰波。渊翘戢颖，景茂凌华。惟是德心，是用闲邪。德心伊何，行归于周。希高仰峻，企远怀悠。匪愿在明，靡倦斯幽。凡我同朋，瞻言清休。慎终于远，俾民归厚。言若有行，及予携手。何以恤我，其仁孔有。心之云爱，隆敬其久。既迈斯仁，亦迪兹文。藻不雕朴，华不变淳。有斐君子，如圭如璠。仰钦德类，依怀惠诠。式扬好问，邦家于宣。
答顾秀才诗五章
作者：陆云
朝代：魏晋
体裁：四言诗

芒芒上玄，有物有则。厥初造命，立我艺则。爰兹族类，有觉先识。斯文未丧，诞育明德。（一章）允矣顾生，载灵之和。沈根芳沼，濯秀兰波。渊翘戢颖，景茂凌华。惟是德心，是用闲邪。（二章）德心伊何，行归于周。希高仰峻，企远怀悠。匪愿在明，靡倦斯幽。凡我同朋，瞻言清休。（三章）慎终于远，俾民归厚。言若有行，及予携手。何以恤我，其仁孔有。心之云爱，隆敬其久。（四章）既迈斯仁，亦迪兹文。藻不雕朴，华不变淳。有斐君子，如圭如璠。仰钦德类，依怀惠诠。式扬好问，邦家于宣。（五章）
芙蓉诗
作者：陆云
朝代：魏晋

盈盈荷上露，灼灼如明珠。寝共织成被，絮以同攻绵。夏摇比翼扇。冬坐比肩毡。衣用双绢，寝无绛帱。
芙蓉诗·其一
作者：陆云
朝代：魏晋

盈盈荷上露，灼灼如明珠。
芙蓉诗·其三
作者：陆云
朝代：魏晋

夏摇比翼扇。冬坐比肩毡。
芙蓉诗·其二
作者：陆云
朝代：魏晋

寝共织成被，絮以同攻绵。
芙蓉诗·其四
作者：陆云
朝代：魏晋

衣用双绢，寝无绛帱。
诗
作者：陆云
朝代：魏晋

绿房含青实，金条悬白璆。俯仰随风倾，炜烨照清流。
诗
作者：陆云
朝代：魏晋

逍遥近南畔。长啸作悲叹。
赠汲郡太守诗
作者：陆云
朝代：魏晋

于穆皇晋，豪彦实蕃。天罔振维，有圣贞观。鸣鸟在林，良骏即闲。萃彼俊乂，时亮庶官。抑抑奚生，天笃其淳。芳颖兰挥，琼光玉振。沈机照物，妙思考神。思我善问，观德古人。善问伊何，惠音孔韶。肇允衡门，翻飞宰朝。肃雍芳林，芬响凌霄。穆矣和风，育尔清休。亦既有试，出宰邦家。之子于行，民固讴歌。风澄俗俭，化静世波。芒芒既庶，且乐于和。我有好爵，既成尔服。入赞崇华，遂登帷幄。时文圣宰，天祚方谷。朔风徽止，鸿渐云岳。悠悠斯民，三代直道。我求明德，惟奚攸考。缉熙晖章，天禄来保。惠心无兢，丰化有造。乐只君子，茂德攸绥。嗟我怀人，式是言归。聿言来集，如翼斯挥。日予不惠，照尔清晖。职思既殊，亦各有司。念我同僚，悲尔异事。之子之远，悠悠我思。虽无赠之，歌以言志。
赠汲郡太守诗
作者：陆云
朝代：魏晋
体裁：四言诗

于穆皇晋，豪彦实蕃。天罔振维，有圣贞观。鸣鸟在林，良骏即闲。萃彼俊乂，时亮庶官。（一章）抑抑奚生，天笃其淳。芳颖兰挥，琼光玉振。沈机照物，妙思考神。思我善问，观德古人。（二章）善问伊何，惠音孔韶。肇允衡门，翻飞宰朝。肃雍芳林，芬响凌霄。穆矣和风，育尔清休。（三章）亦既有试，出宰邦家。之子于行，民固讴歌。风澄俗俭，化静世波。芒芒既庶，且乐于和。（四章）我有好爵，既成尔服。入赞崇华，遂登帷幄。时文圣宰，天祚方谷。朔风徽止，鸿渐云岳。（五章）悠悠斯民，三代直道。我求明德，惟奚攸考。缉熙晖章，天禄来保。惠心无兢，丰化有造。（六章）乐只君子，茂德攸绥。嗟我怀人，式是言归。聿言来集，如翼斯挥。日予不惠，照尔清晖。（七章）职思既殊，亦各有司。念我同僚，悲尔异事。之子之远，悠悠我思。虽无赠之，歌以言志。（八章）
赠郑曼季诗四首·南衡
作者：陆云
朝代：魏晋

南衡惟岳，峻极昊苍。瞻彼江湘，惟水泱泱。清和有合，俊乂以藏。天保定尔，茂以琼光。景秀濛汜，颖逸扶桑。我之怀矣，休音峻扬。古人有言，诗以宣心。我之怀矣，在彼北林。北林何有，于焕斯文。琼瑰非宝，尺牍成珍。丰华非妙，得意惟神。河鲂登俎，遭逢清川。
赠郑曼季诗四首·南衡
作者：陆云
朝代：魏晋

南衡惟岳，峻极昊苍。瞻彼江湘，惟水泱泱。清和有合，俊乂以藏。天保定尔，茂以琼光。景秀濛汜，颖逸扶桑。我之怀矣，休音峻扬。穆穆休音，有来肃雍。沈波涌奥，渊芳馥风。傃虚养恬，照日遗踪。考槃遵渚，思乐潜龙。我之怀矣，寘尔华宫。和璧在山，荆林玉润。之子于潜，清辉远振。克称輶德，作宝有晋。和声在林，羽仪未变。我之怀矣，有客来信。风云有作，应通山渊。清琴启弹，宫商乘弦。类族知感，有命自天。夷叔希世，犹谓比肩。矧我与子，姤会斯年。我之怀居，其好缠绵。古人有言，诗以宣心。我之怀矣，在彼北林。北林何有，于焕斯文。琼瑰非宝，尺牍成珍。丰华非妙，得意惟神。河鲂登俎，遭逢清川。
赠郑曼季诗四首·南衡
作者：陆云
朝代：魏晋
体裁：四言诗

南衡惟岳，峻极昊苍。瞻彼江湘，惟水泱泱。清和有合，俊乂以藏。天保定尔，茂以琼光。景秀濛汜，颖逸扶桑。我之怀矣，休音峻扬。（一章）穆穆休音，有来肃雍。沈波涌奥，渊芳馥风。傃虚养恬，照日遗踪。考槃遵渚，思乐潜龙。我之怀矣，寘尔华宫。（二章）和璧在山，荆林玉润。之子于潜，清辉远振。克称輶德，作宝有晋。和声在林，羽仪未变。我之怀矣，有客来信。（三章）风云有作，应通山渊。清琴启弹，宫商乘弦。类族知感，有命自天。夷叔希世，犹谓比肩。矧我与子，姤会斯年。我之怀居，其好缠绵。（四章）古人有言，诗以宣心。我之怀矣，在彼北林。北林何有，于焕斯文。琼瑰非宝，尺牍成珍。丰华非妙，得意惟神。河鲂登俎，遭逢清川。（五章）
赠郑曼季诗四首·谷风
作者：陆云
朝代：魏晋

习习谷风，扇此暮春。玄泽坠润，灵华烟煴。高山炽景，乔木兴繁。兰波清涌，芳浒增源。感物兴想，念我怀人。习习谷风，载穆其音。流芳鼓物，清尘拂林。霖雨嘉播，有渰凄阴。归鸿逝矣，玄鸟来吟。嗟我怀人，其居乐潜。明发有想，如结予心。习习谷风，以温以凉。玄黄交泰，品物含章。潜介渊跃，飞鸟云翔。嗟我怀人，在津之梁。明发有思，凌波褰裳。习习谷风，有集惟乔。嗟我怀人，于焉逍遥。鸾栖高冈，耳想云韶。拊翼坠夕，和鸣兴朝。我之思之，言怀其休。习习谷风，其音孔嘉。所谓伊人，在谷之阿。虎质山啸，龙辉渊播。维南有箕，匪休其和。有救天毕，戢尔滂沱。懿厥河汉，耽彼大华。明发有怀，我劳如何。
赠郑曼季诗四首·谷风
作者：陆云
朝代：魏晋
体裁：四言诗

习习谷风，扇此暮春。玄泽坠润，灵华烟煴。高山炽景，乔木兴繁。兰波清涌，芳浒增源。感物兴想，念我怀人。（一章）习习谷风，载穆其音。流芳鼓物，清尘拂林。霖雨嘉播，有渰凄阴。归鸿逝矣，玄鸟来吟。嗟我怀人，其居乐潜。明发有想，如结予心。（二章）习习谷风，以温以凉。玄黄交泰，品物含章。潜介渊跃，飞鸟云翔。嗟我怀人，在津之梁。明发有思，凌波褰裳。（三章）习习谷风，有集惟乔。嗟我怀人，于焉逍遥。鸾栖高冈，耳想云韶。拊翼坠夕，和鸣兴朝。我之思之，言怀其休。（四章）习习谷风，其音孔嘉。所谓伊人，在谷之阿。虎质山啸，龙辉渊播。维南有箕，匪休其和。有救天毕，戢尔滂沱。懿厥河汉，耽彼大华。明发有怀，我劳如何。（五章）
赠郑曼季诗四首·高冈
作者：陆云
朝代：魏晋

瞻彼高冈，有猗其桐。允也君子，实宝南江。员规启裕，沈矩履方。泳此明流，清澜川通。陟彼衡林，味其回芳。馥矣回芳，绸缪中原。祁祁庶类，薄采其芬。栖迟泌丘，容与衡门。声播东汜，响溢南云。穆穆阊阖，南端启籥。庶明以庸，帝听式阙。有凤于潜，在林栖翮。非予之祚，孰与好爵。幽居玩物，顾景自颐。发愤潜帷，彷佛有思。予美亡此，终然肯来。企予与言，惟用作诗。
赠郑曼季诗四首·高冈
作者：陆云
朝代：魏晋
体裁：四言诗

瞻彼高冈，有猗其桐。允也君子，实宝南江。员规启裕，沈矩履方。泳此明流，清澜川通。陟彼衡林，味其回芳。（一章）馥矣回芳，绸缪中原。祁祁庶类，薄采其芬。栖迟泌丘，容与衡门。声播东汜，响溢南云。（二章）穆穆阊阖，南端启籥。庶明以庸，帝听式阙。有凤于潜，在林栖翮。非予之祚，孰与好爵。（三章）幽居玩物，顾景自颐。发愤潜帷，彷佛有思。予美亡此，终然肯来。企予与言，惟用作诗。（四章）
赠郑曼季诗四首·鸣鹤
作者：陆云
朝代：魏晋

鸣鹤在阴，戢其左翼。肃雍和鸣，在川之域。假乐君子，祚尔明德。思乐重虚，归于其极。嗟我怀人，惟馨黍稷。鸣鹤在阴，其鸣喈喈。垂翼兰沼，濯清芳池。假乐君子，其茂猗猗。底之瑰宝，有粲琼环。乃振褧裳，袭尔好衣。嗟我怀人，启襟以晞。鸣鹤在阴，其仪蔼蔼。谓天盖高，和音于迈。假乐君子，笃膺俊乂。穆风潜烈，兴云戢荟。德茂当年，时愆嘉会。安德鞶藻，改尔缟带。嗟我怀人，心焉慷忾。鸣鹤在阴，载好其声。渐陆仪羽，遵渚回泾。假乐君子，祚之笃生。德耀有穆，如瑶如琼。视流濯发，灭景遗缨。安得风云，雨尔北冥。嗟我怀人，惟用伤情。
赠郑曼季诗四首·鸣鹤
作者：陆云
朝代：魏晋
体裁：四言诗

鸣鹤在阴，戢其左翼。肃雍和鸣，在川之域。假乐君子，祚尔明德。思乐重虚，归于其极。嗟我怀人，惟馨黍稷。（一章）鸣鹤在阴，其鸣喈喈。垂翼兰沼，濯清芳池。假乐君子，其茂猗猗。底之瑰宝，有粲琼环。乃振褧裳，袭尔好衣。嗟我怀人，启襟以晞。（二章）鸣鹤在阴，其仪蔼蔼。谓天盖高，和音于迈。假乐君子，笃膺俊乂。穆风潜烈，兴云戢荟。德茂当年，时愆嘉会。安德鞶藻，改尔缟带。嗟我怀人，心焉慷忾。（三章）鸣鹤在阴，载好其声。渐陆仪羽，遵渚回泾。假乐君子，祚之笃生。德耀有穆，如瑶如琼。视流濯发，灭景遗缨。安得风云，雨尔北冥。嗟我怀人，惟用伤情。（四章）
赠鄱阳府君张仲膺诗
作者：陆云
朝代：魏晋

神林何有，奇华妙实。皇朝如何，穷文极质。斌斌君子，升堂入室。太上有曜，子诞其辉。知机日难，子达其微。入辅帷幄，出御千里。滔滔江汉，南国之纪。谒帝东堂，剖符南征。天子命我，车服以荣。何以润之，德被苍生。何以济之，威振群城。却愚以化，崇贤以仁。凤舒其翮，龙濯其鳞。忆彼荒薮，莫敢不宾。虽云旧邦，其命维新。卞和南金，终始一色。显允君子，穷达一德。弘仁厉道，物究其极。古贤受爵，循墙虔恭。今哲居贵，履盈如冲。接新以化，爱旧以丰。隆此嘤鸣，惇彼谷风。忠至宠加，孝至荣集。内崇南芬，外清名邑。炜炜棠棣，京增其华。猗猗桑梓，厥耀孔多。被绣昼行，昔人攸羡。阶云飞藻，孰与同粲。人道伊何，难合易离。会如升峻，别如顺淇。嗟我怀人，曷云其来。贡言执手，涕既陨之。
赠鄱阳府君张仲膺诗
作者：陆云
朝代：魏晋
体裁：四言诗

神林何有，奇华妙实。皇朝如何，穷文极质。斌斌君子，升堂入室。太上有曜，子诞其辉。知机日难，子达其微。入辅帷幄，出御千里。滔滔江汉，南国之纪。（一章）谒帝东堂，剖符南征。天子命我，车服以荣。何以润之，德被苍生。何以济之，威振群城。却愚以化，崇贤以仁。凤舒其翮，龙濯其鳞。忆彼荒薮，莫敢不宾。虽云旧邦，其命维新。（二章）卞和南金，终始一色。显允君子，穷达一德。弘仁厉道，物究其极。古贤受爵，循墙虔恭。今哲居贵，履盈如冲。接新以化，爱旧以丰。隆此嘤鸣，惇彼谷风。（三章）忠至宠加，孝至荣集。内崇南芬，外清名邑。炜炜棠棣，京增其华。猗猗桑梓，厥耀孔多。被绣昼行，昔人攸羡。阶云飞藻，孰与同粲。（四章）人道伊何，难合易离。会如升峻，别如顺淇。嗟我怀人，曷云其来。贡言执手，涕既陨之。（五章）
赠顾尚书诗
作者：陆云
朝代：魏晋

五岳降神，四渎炳灵。两仪钧陶，参和大成。兆光人伦，诞育至英。于显尚书，实惟我兄。行成世则，才为时生。体道既弘，大德允明。厥弘伊何，靡旷不遵。厥明伊何，靡妙不研。无索炤灼，有求幽玄。细微不错，毫荒以陈。积篑为山，纳流成渊。扶翘布华，养物作春。所肃以礼，所润以仁。宣质拔行，曜文八采。坚不可钻，清如凝水。方迹迎朗，蹈齐阙里。晞圣而惟，亦顾之子。彼弃芝英，玩此兰茝。异世同芳，其馥不已。有兰既馥，我风载清。能芬南岳，运芳北征。子有其德，人求其馨。逝此陋巷，薰彼紫庭。厥音不已，鼓钟有声。闻天之聪，譬之鹄鸣。天聪既招，我实惟彰。乘风之凤，眷言朝阳。披云藻绣，来此旧乡。谦光自抑，厥辉愈扬。丽容魋翕，孔好已张。既照平林，具我华英。华英已曜，馀光难延。会浅别速，哀以绍欣。追旷同少，暂和笑言。殊音合奏，曲异响连。绝我欢条，统我思因。根分来在，爱感往思。我非形景，有处有游。载离载会，且欢且忧。感彼远旷，吝此延娱。乐奏声哀，言发涕流。唯愿我子，德与福俱。亦天之佑，亦我之私。
赠顾彦先
作者：陆云
朝代：魏晋

玄黄挺秀，诞受至真。行该其高，德备其新。光莹之伟，隋卞同珍。腾都之骏，龙凤合尘。皇皇明哲，应期继声。华映殊域，实镇天庭。入辅出辅，乾乾靡宁。夏发凉台，我雨我暑。冬违邦族，风霜是处。嗟彼独宿，谁与晤语。飘遥艰辛，非禹孰举。言念君子，怅惟心楚。悠悠山川，骁骁征遐。陟升嶕峣，降涉洪波。言无不利，乘崄而嘉。人怀思虑，我保其和。邂逅相遇，良愿乃从。不逢知己，谁济予躬。莫攀莫附，愧我高风。时过年迈，晻冉桑榆。晞光赖润，亦在斯须。假我夷涂，顿不忘驱。泛予津川，桴不失浮。无爱馀辉，遂暗东嵎。幽幽东嵎，恋彼西归。瞻仪情感，聆音心悲。之子于迈，夙夜京畿。王事多难，仲焉徘徊。
赠顾彦先·其一
作者：陆云
朝代：魏晋

玄黄挺秀，诞受至真。行该其高，德备其新。光莹之伟，隋卞同珍。腾都之骏，龙凤合尘。
赠顾彦先·其三
作者：陆云
朝代：魏晋

悠悠山川，骁骁征遐。陟升嶕峣，降涉洪波。言无不利，乘崄而嘉。人怀思虑，我保其和。
赠顾彦先·其二
作者：陆云
朝代：魏晋

皇皇明哲，应期继声。华映殊域，实镇天庭。入辅出辅，乾乾靡宁。夏发凉台，我雨我暑。冬违邦族，风霜是处。嗟彼独宿，谁与晤语。飘遥艰辛，非禹孰举。言念君子，怅惟心楚。
赠顾彦先·其五
作者：陆云
朝代：魏晋

幽幽东嵎，恋彼西归。瞻仪情感，聆音心悲。之子于迈，夙夜京畿。王事多难，仲焉徘徊。
赠顾彦先·其四
作者：陆云
朝代：魏晋

邂逅相遇，良愿乃从。不逢知己，谁济予躬。莫攀莫附，愧我高风。时过年迈，晻冉桑榆。晞光赖润，亦在斯须。假我夷涂，顿不忘驱。泛予津川，桴不失浮。无爱馀辉，遂暗东嵎。
赠顾骠骑诗二首·思文
作者：陆云
朝代：魏晋

思文祁阳，祁阳克畯。天锡纯嘏，宣兹义问。德音既烈，海外有奋。既奋斯音，祗敬厥德。昭治其家，覃及邦国。永肇仪刑，俾民惟则。文王在上，太姒思齐。鲁侯克昌，亦赖令妻。鉴神有顾，苹蘩在斯。祁阳载天，作之伉俪。在虞之胄，实惟有姚。颖艳玉秀，华茂桃夭。居显祗明，在灵格幽。清尘熠烁，淑心绸缪。爰及祁阳，惟德之周。其德伊何，和贞虔告。师民履素，言谋虑度。钟鼓思乐，靖端夙效。考休攸嫔，来嫁于顾。羔羊执贽，玉帛有辉。百两集止，之子于归。宗姻风从，娣侄云回。祁阳顾之，焕其盈闱。既曰归止，式扬好音。言观河洲，有集于林。思乐葛藟，薄采其蕈。疾彼攸遂，乃孚惠心。惠心既孚，有恪中馈。敦此众斯，永锡嗣类。载延窈窕，用和寤寐。神之听之，胤祚来尔。昔周之隆，有任有姒。内刑圣敬，外崇多士。今我淑人，实亮君子。亹亹翼翼，亦继斯祉。宜尔子孙，福禄盈止。
赠顾骠骑诗二首·思文·其一
作者：陆云
朝代：魏晋

思文祁阳，祁阳克畯。天锡纯嘏，宣兹义问。德音既烈，海外有奋。既奋斯音，祗敬厥德。昭治其家，覃及邦国。永肇仪刑，俾民惟则。
赠顾骠骑诗二首·思文·其七
作者：陆云
朝代：魏晋

昔周之隆，有任有姒。内刑圣敬，外崇多士。今我淑人，实亮君子。亹亹翼翼，亦继斯祉。宜尔子孙，福禄盈止。
赠顾骠骑诗二首·思文·其三
作者：陆云
朝代：魏晋

在虞之胄，实惟有姚。颖艳玉秀，华茂桃夭。居显祗明，在灵格幽。清尘熠烁，淑心绸缪。爰及祁阳，惟德之周。
赠顾骠骑诗二首·思文·其二
作者：陆云
朝代：魏晋

文王在上，太姒思齐。鲁侯克昌，亦赖令妻。鉴神有顾，苹蘩在斯。祁阳载天，作之伉俪。
赠顾骠骑诗二首·思文·其五
作者：陆云
朝代：魏晋

羔羊执贽，玉帛有辉。百两集止，之子于归。宗姻风从，娣侄云回。祁阳顾之，焕其盈闱。
赠顾骠骑诗二首·思文·其六
作者：陆云
朝代：魏晋

既曰归止，式扬好音。言观河洲，有集于林。思乐葛藟，薄采其蕈。疾彼攸遂，乃孚惠心。惠心既孚，有恪中馈。敦此众斯，永锡嗣类。载延窈窕，用和寤寐。神之听之，胤祚来尔。
赠顾骠骑诗二首·思文·其四
作者：陆云
朝代：魏晋

其德伊何，和贞虔告。师民履素，言谋虑度。钟鼓思乐，靖端夙效。考休攸嫔，来嫁于顾。
赠顾骠骑诗二首·有皇
作者：陆云
朝代：魏晋

有皇大晋，时文宪章。规天有光，矩地无疆。神笃斯祜，本显克昌。载生之隽，实惟祈阳。哲问宣猷，考茂其相。于铄祈阳，诞钟天笃。清辉龙见，玄猷渊嘿。沈机响骇，幽神广觌。和以同人，归物时育。有大恶盈，谦以自牧。思我懿范，万民来服。吴未丧师，天秩有庸。渊哉若人，弱冠休风。俯翼黄门，以德来忠。端秀蕃后，正色储宫。徽音铄颖，邈矣遐踪。皇维南终，旧邦匪歆。委弁释位，如龙之潜。考槃穷谷，假乐丰林。子虽藏器，钟鼓有音。惠风往敬，庆问来寻。济济元公，相惟天子。明明辟王，思隆多士。帝曰钦哉，有命集止。我咨四方，令问在尔。以朕大赍，乃膺嘉祉。聿来胥步，观国之纪。惟皇建极，缉熙清曜。我有畯民，明德来照。大观在上，王假有庙。显允顾生，金声玉振。之子于升，利见大人。龙辉绝迹，有肃清尘。清尘既彰，朝虚好爵。敬子侯度，慎徽百辟。予闻有命，德礼不易。嗟我怀人，瞻言永锡。丰佑东法，惟子之绩。遵汶涉泗，言告同征。劲风宵烈，湛露朝零。云垂蔼下，泉冽清泠。哀哉行人，感物伤情。从子京邑，言观厥成。天保祚德，式谷以宁。
赠顾骠骑诗二首·有皇
作者：陆云
朝代：魏晋
体裁：四言诗

有皇大晋，时文宪章。规天有光，矩地无疆。神笃斯祜，本显克昌。载生之隽，实惟祈阳。哲问宣猷，考茂其相。（一章）于铄祈阳，诞钟天笃。清辉龙见，玄猷渊嘿。沈机响骇，幽神广觌。和以同人，归物时育。有大恶盈，谦以自牧。思我懿范，万民来服。（二章）吴未丧师，天秩有庸。渊哉若人，弱冠休风。俯翼黄门，以德来忠。端秀蕃后，正色储宫。徽音铄颖，邈矣遐踪。（三章）皇维南终，旧邦匪歆。委弁释位，如龙之潜。考槃穷谷，假乐丰林。子虽藏器，钟鼓有音。惠风往敬，庆问来寻。（四章）济济元公，相惟天子。明明辟王，思隆多士。帝曰钦哉，有命集止。我咨四方，令问在尔。以朕大赍，乃膺嘉祉。聿来胥步，观国之纪。（五章）惟皇建极，缉熙清曜。我有畯民，明德来照。大观在上，王假有庙。显允顾生，金声玉振。之子于升，利见大人。龙辉绝迹，有肃清尘。（六章）清尘既彰，朝虚好爵。敬子侯度，慎徽百辟。予闻有命，德礼不易。嗟我怀人，瞻言永锡。丰佑东法，惟子之绩。（七章）遵汶涉泗，言告同征。劲风宵烈，湛露朝零。云垂蔼下，泉冽清泠。哀哉行人，感物伤情。从子京邑，言观厥成。天保祚德，式谷以宁。（八章）
杂诗二首
作者：陆冲
朝代：魏晋

命驾遵长途，绵邈途难寻。我行一何艰，山川阻且深。洿泽无夷轨，重峦有层阴。零雨淹中路，玄云蔽高岑。俯悼孤行兽，仰欢偏翔禽。空谷回悲响，流风漂哀音。羁旅淹留人，怅望愁我心。肆观野原外，放心希太和。景岳造天汉，丰林冒重阿。清芬乘风散，艳藻映渌波。
杂诗二首·其一
作者：陆冲
朝代：魏晋

命驾遵长途，绵邈途难寻。我行一何艰，山川阻且深。洿泽无夷轨，重峦有层阴。零雨淹中路，玄云蔽高岑。俯悼孤行兽，仰欢偏翔禽。空谷回悲响，流风漂哀音。羁旅淹留人，怅望愁我心。
杂诗二首·其二
作者：陆冲
朝代：魏晋

肆观野原外，放心希太和。景岳造天汉，丰林冒重阿。清芬乘风散，艳藻映渌波。
赠范晔诗
作者：陆凯
朝代：魏晋
体裁：诗

折花逢驿使，寄与陇头人。江南无所有，聊赠一枝春。
诗
作者：陆彦声
朝代：魏晋

相思心既劳，相望脰亦悁。
三月三日诗
作者：陆机
朝代：魏晋

迟迟暮春日。天气柔且嘉。元吉隆初巳。濯秽游黄河。
上留田行
作者：陆机
朝代：魏晋

嗟行人之蔼蔼。骏马陟原风驰。轻舟泛川雷迈。寒往暑来相寻。零雪霏霏集宇。悲风徘徊入襟。岁华冉冉方除。我思缠绵未纾。感时悼逝凄如。
与弟清河云诗十章
作者：陆机
朝代：魏晋

于穆予宗，禀精东岳。诞育祖考，造我南国。南国克靖，实繇洪绩。惟帝念功，载繁其锡。其锡惟何，玄冕衮衣。金石假乐，旄钺授威。匪威是信，称丕远德。奕世台衡，扶帝紫极。笃生二昆，克明克俊。遵涂结辙，承风袭问。帝曰钦哉，纂戎列祚。双组式带，绶章载路。即命荆楚，对扬休顾。肇敏厥绩，武功聿举。烟煴芳素，绸缪江浒。昊天不吊，胡宁弃予。嗟予人斯，胡德之微。阙彼遗轨，则此顽违。王事靡盬，旌旆屡振。委籍奋戈，统厥征人。祁祁征人，载肃载闲。骙骙戎马，有骃有翰。昔予翼考，惟斯伊抚。今予小子，缪寻末绪。有命自天，崇替靡常。王师乘运，席卷江湘。虽备官守，位从武臣。守局下列，譬彼飞尘。洪波电击，与众同湮。颠踣西夏，收迹旧京。俯惭堂构，仰懵先灵。孰云忍愧，寄之我情。伊我俊弟，咨尔士龙。怀袭瑰玮，播殖清风。非德莫勤，非道莫弘。垂翼东畿，耀颖名邦。绵绵洪统，非尔孰崇。依依同生，恩笃情结。义存并济，胡乐之悦。愿尔偕老，携手黄发。昔我西征，扼腕川湄。掩涕即路，挥袂长辞。六龙促节，逝不我待。自往迄兹，旷年八祀。悠悠我思，非尔焉在。昔并垂发，今也将老。衔哀茹戚，契阔充饱。嗟我人斯，胡恤之早。天步多艰，性命难誓。常惧陨毙，孤魂殊裔。存不阜物，没不增壤。生若朝风，死犹绝景。视彼蜉蝣，方之乔客。眷此黄垆，譬之毙宅。匪身是吝，亮会伊惜。其惜伊何，言纡其思。其思伊何，悲彼旷载。出车戒涂，言告言归。蓐食警驾，夙兴宵驰。濛雨之阴，炤月之辉。陵陵峻阪，川越洪漪。爰届爰止，步彼高堂。失尔朔迈，良愿中荒。我心永怀，匪悦匪康。昔我斯逝，兄弟孔备。今予来思，我凋我瘁。昔我斯逝，族有馀荣。今我来思，堂有哀声。我行其道，鞠为茂草。我履其房，物存人亡。拊膺涕泣，血泪彷徨。企伫朔路，言欢尔归。心存言宴，目想容辉。迫彼窀穸，载驱东路。系情桑梓，肆力丘墓。栖迟中流，心怀罔极。眷言顾之，使我心恻。
与弟清河云诗十章
作者：陆机
朝代：魏晋
体裁：四言诗

于穆予宗，禀精东岳。诞育祖考，造我南国。南国克靖，实繇洪绩。惟帝念功，载繁其锡。其锡惟何，玄冕衮衣。金石假乐，旄钺授威。匪威是信，称丕远德。奕世台衡，扶帝紫极。（一章）笃生二昆，克明克俊。遵涂结辙，承风袭问。帝曰钦哉，纂戎列祚。双组式带，绶章载路。即命荆楚，对扬休顾。肇敏厥绩，武功聿举。烟煴芳素，绸缪江浒。昊天不吊，胡宁弃予。（二章）嗟予人斯，胡德之微。阙彼遗轨，则此顽违。王事靡盬，旌旆屡振。委籍奋戈，统厥征人。祁祁征人，载肃载闲。骙骙戎马，有骃有翰。昔予翼考，惟斯伊抚。今予小子，缪寻末绪。（三章）有命自天，崇替靡常。王师乘运，席卷江湘。虽备官守，位从武臣。守局下列，譬彼飞尘。洪波电击，与众同湮。颠踣西夏，收迹旧京。俯惭堂构，仰懵先灵。孰云忍愧，寄之我情。（四章）伊我俊弟，咨尔士龙。怀袭瑰玮，播殖清风。非德莫勤，非道莫弘。垂翼东畿，耀颖名邦。绵绵洪统，非尔孰崇。依依同生，恩笃情结。义存并济，胡乐之悦。愿尔偕老，携手黄发。（五章）昔我西征，扼腕川湄。掩涕即路，挥袂长辞。六龙促节，逝不我待。自往迄兹，旷年八祀。悠悠我思，非尔焉在。昔并垂发，今也将老。衔哀茹戚，契阔充饱。嗟我人斯，胡恤之早。（六章）天步多艰，性命难誓。常惧陨毙，孤魂殊裔。存不阜物，没不增壤。生若朝风，死犹绝景。视彼蜉蝣，方之乔客。眷此黄垆，譬之毙宅。匪身是吝，亮会伊惜。其惜伊何，言纡其思。其思伊何，悲彼旷载。（七章）出车戒涂，言告言归。蓐食警驾，夙兴宵驰。濛雨之阴，炤月之辉。陵陵峻阪，川越洪漪。爰届爰止，步彼高堂。失尔朔迈，良愿中荒。我心永怀，匪悦匪康。（八章）昔我斯逝，兄弟孔备。今予来思，我凋我瘁。昔我斯逝，族有馀荣。今我来思，堂有哀声。我行其道，鞠为茂草。我履其房，物存人亡。拊膺涕泣，血泪彷徨。（九章）企伫朔路，言欢尔归。心存言宴，目想容辉。迫彼窀穸，载驱东路。系情桑梓，肆力丘墓。栖迟中流，心怀罔极。眷言顾之，使我心恻。（十章）
东宫作诗
作者：陆机
朝代：魏晋

羁旅远游宦。托身承华侧。抚剑遵銅辇。振缨尽祗肃。岁月一何易。寒暑忽已革。载离多悲心。感物情凄恻。慷慨遗安豫。永叹废寝食。思乐乐难诱。曰归归未克。忧苦欲何为。缠绵胸与臆。仰瞻凌霄鸟。羡尔归飞翼。
东宫作诗
作者：陆机
朝代：魏晋

羁旅远游宦，托身承华侧。抚剑遵铜辇，振缨尽只肃。岁月一何易，寒暑忽已革。载离多悲心，感物情凄恻。慷慨遗安豫，永叹废寝食。思乐乐难诱，曰归归未克。忧苦欲何为，缠绵胸与臆。仰瞻凌霄鸟，羡尔归飞翼。
东宫诗
作者：陆机
朝代：魏晋

软颜收红蕊。玄鬓吐素华。冉冉逝将老。咄咄奈老何。
东宫诗
作者：陆机
朝代：魏晋

软颜收红蕊，玄鬓吐素华。冉冉逝将老，咄咄奈老何。
东武吟行
作者：陆机
朝代：魏晋

投迹短世间。高步长生闱。濯发冒云冠。浣身被羽衣。饥从韩众餐。寒就佚女栖。
东武吟行
作者：陆机
朝代：魏晋

投迹短世间，高步长生闱。濯发冒云冠，浣身被羽衣。饥从韩众餐，寒就佚女栖。
为周夫人赠车骑诗
作者：陆机
朝代：魏晋

碎碎纤细练。为君作鞲繻。君行岂有顾。忆君是妾夫。昔者得君书。闻君在高平。今时得君书。闻君在京城。京城华丽所。璀璨多异人。男儿多远志。岂知妾念君。昔者与君别。岁律薄将暮。日月一何速。素秋坠湛露。湛露何冉冉。思君随岁晚。对食不能飡。临觞不能饭。
为周夫人赠车骑诗
作者：陆机
朝代：魏晋

碎碎织细练，为君作？繻。君行岂有顾，忆君是妾夫。昔者得君书，闻君在高平。今时得君书，闻君在京城。京城华丽所，璀璨多异人。男儿多远志，岂知妾念君。昔者与君别，岁律薄将暮。日月一何速，素秋坠湛露。湛露何冉冉，思君随岁晚。对食不能餐，临觞不能饭。
为周夫人赠车骑诗
作者：陆机
朝代：魏晋
体裁：古风

碎碎织细练，为君作𦃪繻。君行岂有顾，忆君是妾夫。昔者得君书，闻君在高平。今时得君书，闻君在京城。京城华丽所，璀璨多异人。男儿多远志，岂知妾念君。昔者与君别，岁律薄将暮。日月一何速，素秋坠湛露。湛露何冉冉，思君随岁晚。对食不能餐，临觞不能饭。
为陆思远妇作诗
作者：陆机
朝代：魏晋

二合兆嘉偶。女子礼有行。洁己入德门。终远母与兄。如何耽时宠。游宦忘归宁。虽为三载妇。顾景媿虚名。岁暮饶悲风。洞房凉且清。拊枕循薄质。非君谁见荣。离君多悲心。寤寐劳人情。敢忘桃李陋。侧想瑶与琼。
为陆思远妇作诗
作者：陆机
朝代：魏晋

二合兆嘉偶，女子礼有行。洁己入德门，终远母与兄。如何耽时宠，游宦忘归宁。虽为三载妇，顾景愧虚名。岁暮饶悲风，洞房凉且清。拊枕循薄质，非君谁见荣。离君多悲心，寤寐劳人情。敢忘桃李陋，侧想瑶与琼。
为顾彦先作诗
作者：陆机
朝代：魏晋

肃肃素秋节。湛湛浓露凝。太阳夙夜降。少阴忽已升。
为顾彦先作诗
作者：陆机
朝代：魏晋

肃肃素秋节，湛湛浓露凝。太阳夙夜降，少阴忽已升。
为顾彦先赠妇诗二首
作者：陆机
朝代：魏晋

辞家远行游，悠悠三行里。京洛多风尘，素衣化为缁。循身悼忧苦，感念同怀子。隆思乱心曲，沈欢滞不起。欢沈难克兴，心乱谁为理。愿假归鸿翼，翻飞浙江汜。东南有思妇，长叹充幽闼。借问叹何为，佳人渺天末。游宦久不归，山川修且阔。形影参商乖，音息旷不达。离合非有常，譬彼弦与筈。愿保金石躯，慰妾长饥渴。
为顾彦先赠妇诗二首·其一
作者：陆机
朝代：魏晋

辞家远行游，悠悠三行里。京洛多风尘，素衣化为缁。循身悼忧苦，感念同怀子。隆思乱心曲，沈欢滞不起。欢沈难克兴，心乱谁为理。愿假归鸿翼，翻飞浙江汜。
为顾彦先赠妇诗二首·其二
作者：陆机
朝代：魏晋

东南有思妇，长叹充幽闼。借问叹何为，佳人渺天末。游宦久不归，山川修且阔。形影参商乖，音息旷不达。离合非有常，譬彼弦与筈。愿保金石躯，慰妾长饥渴。
为顾彦先赠妇诗二首其一
作者：陆机
朝代：魏晋

辞家远行游。悠悠三千里。京洛多风尘。素衣化为缁。循身悼忧苦。感念同怀子。隆思乱心曲。沈欢滞不起。欢沈难克兴。心乱谁为理。愿假归鸿翼。翻飞浙江汜。
为顾彦先赠妇诗二首其二
作者：陆机
朝代：魏晋

东南有思妇。长叹充幽闼。借问叹何为。佳人渺天末。游宦久不归。山川修且阔。形影参商乖。音息旷不达。离合非有常。譬彼弦与筈。愿保金石躯。慰妾长饥渴。
于承明作与弟士龙诗
作者：陆机
朝代：魏晋

牵世婴时网。驾言远徂征。饮饯岂异族。亲戚弟与兄。婉娈居人思。纡郁游子情。明发遗安寐。晤言涕交缨。分途长林侧。挥袂万始亭。伫眄要遐景。倾耳玩余声。南归憩永安。北迈顿承明。永安有昨轨。承明子弃予。俯仰悲林薄。慷慨含辛楚。怀往欢绝端。悼来忧成绪。感别惨舒翮。思归乐遵渚。
于承明作与弟士龙诗
作者：陆机
朝代：魏晋

牵世婴时网，驾言远徂征。饮饯岂异族，亲戚弟与兄。婉娈居人思，纡郁游子情。明发遗安寐，晤言涕交缨。分途长林侧，挥袂万始亭。伫眄要遐景，倾耳玩余声。南归憩永安，北迈顿承明。永安有昨轨，承明子弃予。俯仰悲林薄，慷慨含辛楚。怀往欢绝端，悼来忧成绪。感别惨舒翮，思归乐遵渚。
于承明作与弟士龙诗
作者：陆机
朝代：魏晋

行矣怨路长，惄焉伤别促。指途悲有馀，临觞欢不足。我若西流水，子为东峙岳。慷慨逝言感，徘徊居情育。安得携手俱，契阔成騑服。
从军行
作者：陆机
朝代：魏晋

苦哉远征人。飘飘穷四遐。南陟五岭巅。北戍长城阿。深谷邈无底。崇山郁嵯峨。奋臂攀乔木。振迹涉流沙。隆暑固已惨。凉风严且苛。夏条集鲜澡。寒冰结冲波。胡马如云屯。越旗亦星罗。飞锋无绝影。鸣镝自相和。朝食不免胄。夕息常负戈。苦哉远征人。抚心悲如何。
从军行
作者：陆机
朝代：魏晋

苦哉远征人，飘飘穷四遐。南陟五岭巅，北戍长城阿。深谷邈无底，崇山郁嵯峨。奋臂攀乔木，振迹涉流沙。隆暑固已惨，凉风严且苛。夏条集鲜澡，寒冰结冲波。胡马如云屯，越旗亦星罗。飞锋无绝影，鸣镝自相和。朝食不免胄，夕息常负戈。苦哉远征人，抚心悲如何。
元康四年从皇太子祖会东堂诗
作者：陆机
朝代：魏晋

巍巍皇代。奄宅九围。帝在在洛。克配紫微。八风应律。日月重晖。普历丘宇。时罔不绥。
元康四年从皇太子祖会东堂诗
作者：陆机
朝代：魏晋

巍巍皇代，奄宅九围。帝在在洛，克配紫微。八风应律，日月重晖。普历丘宇，时罔不绥。